title: Pripet

text: Joen pääuoman pituus on 761 kilometriä, josta enemmistö (495 km) Valko-Venäjällä. Valkovenäläisen viranomaislähteen mukaan Pripetin alkulähde sijaitsee Luoteis-Ukrainan ylängöllä, noin 1 kilometri Goljadinin kylän kaakkoispuolella, Ljubomlskin piirissä (), Volynin maakunnassa lähellä Puolan rajaa (eli noin ). Joen lähtöseutu on satelliittikuvan perusteella vahvasti ojitettua pelto- ja metsämaisemaa, joka jatkuu myöhemmin kanavaporteilla varustettuna, ruopattuna ja rannoiltaan pengerrettynä jokiuomana. Pripet virtaa aluksi noin 200 kilometriä Ukrainan Volynin ja Rivnen alueiden läpi, sitten Valko-Venäjän eteläosissa Brestin ja Homelin alueilla ja viimeiset 50 kilometriä jälleen Ukrainan Kiovan alueella. Joki kulkee siten Polesiana ja Pripetin suoalueina tunnettujen kosteikkoseutujen läpi, ja on luonut keskeisesti pohjaa näiden alueiden luonnolle ja kulttuurihistorialle. Pripet laskee muutamia kilometrejä Tšernobylin kaakkoispuolella Kiovan tekojärveen ja Dnepriin, jonka vedet lopulta virtaavat Mustaanmereen.


title: Pripet

text: Pripetin valuma-alue on kooltaan 121 000 km², josta 50 900 km² sijaitsee Valko-Venäjällä ja loput Ukrainassa. Joen leveys on alkukilometrien jälkeen yläjuoksullaan 4–15 m Stonod-sivuhaaraan eli lähes Ukrainan rajalle asti. Alempana, Pina-haarankin yhdistyessä siihen Pinskissä, joen leveys on tyypillisesti 50–250 m. Tulva-aikaan jokiuoma voi laajeta jopa 30 kilometriä leveäksi kosteikoksi esimerkiksi Pinskin lähistöllä . Joen keskivirtaama on 119 m³/s Korobessa Stolinin piirissä, 264 m³/s Turaussa, 383 m³/s Mazyrin mittauspisteessä ja 450 m³/s ennen liittymistään Dnepriin.


title: Pripet

text: Jokiveden lämpötila kohoaa kesällä keskimäärin 20–21 °C:een, heinäkuun maksimilämpötila on ollut 28 °C. Kylminä talvina joki voi jäätyä joulukuun alkupuolella ja jään paksuus kohota 56–67 cm:iin. Lauhoina talvina joki ei jäädy. .


title: Pripet

text: Joki on uomansa puolesta vesiliikenteen navigoitavissa suurelta osaltaan. Pripetin alajuoksulla yhä vaikuttava radioaktiivisuus haittaa kuitenkin osaltaan tämän eurooppalaisen jokiväylän kunnostusta ja täysimääräistä käyttöä.


title: Pripet

text: Valko-Venäjän Pinskin länsipuolelta alkava ja lännessä Kobrynin kaupungin itälaidalle jatkuva Dneprin–Bugin kanava yhdistää Pripetin Pina-sivuhaaran Muhavetšjokeen. Tämä taas on Läntisen Bugin sivujoki, joka on osa Itämereen laskevaa Veikselin vesistöä. Vesistöyhteys hyväksyttiin vuonna 1996 eurooppalaiseen sisävesiväylästöjen verkostoon, mutta ei vielä nykyään jatku navigoitavana Brestin länsipuolella, vaan vaatisi kunnostustöitä Brestin ja Varsovan välillä.


title: Pripet

text:
Merkittäviä sivujokia ovat yläjuoksulta lähtien muun muassa:
Pripetin valuma-aluetta kosteikkoineen pidetään ympäristönsä puolesta erittäin arvokkaina, eräässä mielessä "Euroopan keuhkoina". Joen varrelle on perustettu useita suojelualueita, joilla alueen ympäristöarvoja suojellaan.
Vuoden 1986 Tšernobylin ydinvoimalaonnettamuuden seurauksena etenkin Mazyrin jälkeiselle Pripetin alajuoksulle laskeutui runsaasti radioaktiivisia päästöjä, jotka edelleen vaikuttavat ekosysteemissä ja rajaavat vesistön käyttöä merkittävästi.


title: Prypjat (täsmennyssivu)

text: Prypjat voi viitata seuraaviin:


title: Tommi Huhtala

text: Tommi Veikko Huhtala (s. 7. joulukuuta 1987 Tampere) on suomalainen jääkiekkoilija, joka pelaa DEL-joukkue Adler Mannheimissa. Hän on pelipaikaltaan vasen laitahyökkääjä, mutta on pelannut aiemmin myös keskushyökkääjänä. Huhtalaa on luonnehdittu pelityyliltään voimahyökkääjäksi.


title: Tommi Huhtala

text: Huhtala on Tampereen Ilveksen kasvatti. Hän voitti C-nuorten SM-hopeaa vuonna 2003 ja A-nuorten Suomenmestaruuden vuonna 2005. Huhtala kuului Ilveksessä "kultaiseen ikäluokkaan" Tuukka Raskin, Perttu Lindgrenin, Juho Mielosen ja Ville Korhosen ohella. Elokuussa 2005 hän teki kolmivuotisen sopimuksen Ilveksen SM-liigajoukkueen kanssa. Huhtala teki liigadebyyttinsä jo kauden 2005–2006 avauskierroksella 15. syyskuuta 2005 paikallisottelussa Tapparaa vastaan. Ottelussa nähtiin varsin erikoinen tilanne, sillä 17-vuotias Huhtala oli kauden alkaessa SM-liigan nuorin pelaaja ja hän pelasi tuolloin SM-liigan vanhimman pelaajan, 41-vuotiaan Raimo Helmisen laidalla. Yhteensä Huhtalan tulokaskausi toi 42 runkosarjaottelussa tehot 2+1=3 ja 63 jäähyminuuttia sekä kolmessa playoff-ottelussa yhden maalin. Huhtalan liigauran avausmaali syntyi 22. lokakuuta 2005 vieraissa Hämeenlinnan Pallokerhoa vastaan. Hän pelasi kauden aikana miesten pelejä myös viiden Mestis-ottelun verran alle 20-vuotiaiden maajoukkueessa.


title: Tommi Huhtala

text: Kaudella 2006–2007 Huhtala jäi Ilveksessä pienempään rooliin, kun Sakari Pietilä tuli joukkueen päävalmentajaksi. Hän siirtyikin vielä vuoden voimassa olleesta sopimuksesta huolimatta Porin Ässiin kaksivuotisella sopimuksella kaudeksi 2007–2008. Huhtala teki SM-liigan runkosarjassa 13 tehopistettä. Hän vahvisti myös Ässien A-nuoria kevään 2008 pudotuspeleissä, joiden maalipörssin Huhtala voitti kahdeksalla osumallaan. Hän voitti kauden päätteeksi A-nuorten SM-hopeaa. Helmikuussa 2009 Huhtala teki kaksivuotisen jatkosopimuksen Ässien kanssa.


title: Tommi Huhtala

text: Huhtala teki kaudella 2009–2010 SM-liigan yhden kauden maaliennätyksensä 16 osumallaan, joilla hän oli Ässien toiseksi paras maalintekijä Marko Kivenmäen kanssa. Kaudella 2010–2011 Huhtala pelasi runkosarjassa vain 34 ottelua kylkivamman takia. Kevään 2011 pudotuspeleissä hän oli Ässien paras pistemies ja maalintekijä tehoilla 3+2=5. Kaudeksi 2011-2012 Huhtala siirtyi kaksivuotisella sopimuksella Espoo Bluesiin. Hän voitti kevään 2012 pudotuspelien jäähypörssin 72 minuutillaan.


title: Tommi Huhtala

text: Huhtala oli kaudella 2012–2013 Bluesin paras maalintekijä ja neljänneksi paras pistemies tehoilla 22+10=32. Hän jakoi koko SM-liigan maalipörssin neljännen sijan neljän muun pelaajan kanssa. Huhtala keräsi myös 109 jäähyminuuttia, joilla hän sijoittui jäähypörssissä viidenneksi. Huhtala teki liigauransa ensimmäisen kypärätempun 5. tammikuuta 2013 Porin Ässiä vastaan. Hänet palkittiin ottelun "Ilta-Sanomien" kolmen tähden tähtipelaajana. Huhtala sai kauden aikana myös kolmen ottelun pelikiellon törmättyään 12. helmikuuta 2013 pelatussa ottelussa Oulun Kärppiä vastaan erotuomari Timo Metsälään. Metsälä kaatui ja loukkaantui jättäen ottelun kesken ensimmäisellä erätauolla. Huhtalalle ei tuomittu tilanteesta rangaistusta. SM-liigan kurinpitäjä Sampo Liusjärvi perustelee tuomiotaan:


title: Tommi Huhtala

text: Marraskuussa 2012 Huhtala teki kaksivuotisen jatkosopimuksen Bluesin kanssa. Kaudella 2013–2014 hän teki SM-liigan yhden kauden piste-ennätyksensä tehoilla 23+20=43, joilla Huhtala oli joukkueen paras pistemies ja maalintekijä. Hän jakoi koko SM-liigan maalipörssin toisen sijan HIFK:n Juuso Puustisen kanssa ja sijoittui pistepörssissä kahdeksanneksi. Huhtala voitti myös Bluesin sisäisen tehotilaston lukemalla +10.


title: Tommi Huhtala

text: Kaudeksi 2014–2015 hän siirtyi kaksivuotisella sopimuksella KHL:ään siirtyneisiin Jokereihin. Runkosarjassa hän teki 12 maalia ja antoi 5 maaliin johtanutta syöttöä. Huhtala oli kevään 2015 pudotuspeleissä viidellä osumallaan joukkueen paras maalintekijä Steve Mosesin kanssa. Hän edusti Jokereita kauden aikana myös Spengler Cupissa. Toisella KHL-kaudellaan 2015–2016 Huhtala ehti pelata 24 ottelua, kunnes hänen kautensa todettiin päättyneeksi ylävartalovamman vuoksi Karjala-turnauksen päätösottelussa Ruotsia vastaan epäonnistuneen taklausyrityksen jälkeen. Huhtikuussa 2016 Huhtala solmi kaksivuotisen jatkosopimuksen Jokereiden kanssa.


title: Tommi Huhtala

text: Huhtikuussa 2018 Jokerit tiedoitti, että Huhtala jatkaa uraansa muualla.


title: Tommi Huhtala

text: Huhtala siirtyi Saksan DEL-liigan Adler Mannheimiin huhtikuussa 2018.


title: Tommi Huhtala

text: Huhtala pelasi MM-kilpailuissa vuonna 2014, jolloin hän voitti hopeaa. Yhteensä Huhtala on pelannut 46 A-maaottelua tehopistein 4+11=15. Hän debytoi Suomen A-maajoukkueessa toisen MM-leiriviikon ottelussa 24. huhtikuuta 2010 Odensessa Tanskaa vastaan. Huhtalan ensimmäinen A-maajoukkuemaali syntyi 10. huhtikuuta 2014 Euro Hockey Challengessa Jyväskylässä Latviaa vastaan.


title: Tommi Huhtala

text: Huhtala pelasi myös alle 18-vuotiaiden MM-kilpailuissa vuonna 2005. Hän pelasi myös U-18 Junior World Cupissa vuonna 2004, jolloin Huhtala voitti hopeaa.


title: Tommi Huhtala

text: Huhtalan pikkuveli Teemu on pelannut myös SM-liigassa. Veljekset ovat toisen polven liigapelaajia, sillä heidän isänsä Jarmo Huhtala pelasi omalla urallaan yli 300 SM-liigaottelua.


title: Wageningen

text: Wageningen on kunta ja historiallinen kaupunki Gelderlandissa Alankomaissa. Kunta on kuuluisa yliopistostaan, joka on erikoistunut luonnontieteisiin. Kunnassa on noin 37 400 asukasta (2014). Wageningen sijaitsee Reinin pohjoisrannalla, lähellä Gelderlandin keskusta Arnhemia.


title: Ted Kotcheff

text: Ted Kotcheff (s. 7. huhtikuuta 1931) on kanadalainen ohjaaja, joka on maailmankuulujen elokuviensa ohessa tehnyt huomattavaa televisiotyötä. Hän on sukutaustaltaan bulgarialainen ja valmistui Toronton yliopistosta. Hänen tärkeimpiä saavutuksiaan ovat olleet Bafta (1972), Berliinin elokuvajuhlien Kultainen karhu (1974) ja kaksi Kultainen palmu -ehdokkuutta Cannesin elokuvajuhlilla (1971, 1985).


title: Ted Kotcheff

text: Vaikka Kotcheffin maine perustuu ohjaustyöhön, hän on myös tuottanut, käsikirjoittanut ja näytellyt. Viimeksi mainitusta esimerkki on esiintyminen Billy Rayn elokuvassa "Väritetty totuus" (2003).


title: Brian Dennehy

text: Brian Dennehy (s. 9. heinäkuuta 1938) on yhdysvaltalainen näyttelijä. Hän on voittanut Golden Globen ja kaksi Tony-palkintoa sekä ollut kuudesti ehdolla Emmy-palkinnon saajaksi. Hänen tunnetuin roolisuorituksensa on elokuvassa "Rambo – taistelija" (1982), jossa hän näytteli sheriffi Will Teasleyn roolia. Dennehy on uransa aikana esiintynyt noin 69 tv-elokuvassa tai tv-sarjassa sekä esiintynyt 51 elokuvassa. Hän on myös ollut mukana South Park -elokuvassa "" vuodelta 1999.


title: Primož Trubar

text: Primož Trubar (9. kesäkuuta 1508 – 28. kesäkuuta 1586) oli slovenialainen uskonpuhdistaja ja Slovenian protestanttisen kirkon perustaja. Hän myös kirjoitti ensimmäisen painetun sloveeninkielisen kirjan sekä toimi muutenkin kielen vahvistajana ja edistäjänä.


title: Primož Trubar

text: Trubar syntyi slovenialaisessa Rašican kylässä lähellä nykyistä Velike Laščen kaupunkia. Vuosina 1520–1521 Trubar kävi koulua Rijekassa ja jatkoi opiskelua 1522–1524 Salzburgissa Itävallassa. Sieltä hän siirtyi Triesteen humanisti Pietro Bonomon oppiin ja tapasi muun muassa Erasmus Rotterdamilaisen. Vuonna 1528 Trubar kirjoittautui Wienin yliopistoon, mutta ei suorittanut opintojaan siellä loppuun saakka, vaan palasi Sloveniaan ja ryhtyi saarnaajaksi.


title: Primož Trubar

text: Trubar kääntyi vähitellen kohti protestantismia ja vuonna 1547 hänet häädettiin Ljubljanasta. Trubar lähti Saksaan, jossa hän kirjoitti ensimmäisen sloveeninkielisen painetun kirjan, Katekismuksen. Seuraavien vuosien aikana hän kirjoitti sloveeniksi ja painatti noin 25 kirjaa, joista tärkeimpänä Uuden testamentin käännös. Kirjojaan Trubar salakuljetti kotimaahansa.


title: Primož Trubar

text: Trubar kuoli Saksassa Derendingenin (nyk. Tübingen) kaupungissa, johon hänet myös haudattiin.


title: Primož Trubar

text: Primoz Trubarin kuva on Slovenian yhden euron kolikossa. Kolikon teksti on "Stati inu obstati", vapaasti suomennettuna "seistä ja kestää". Trubarista on tehty myös TV-sarja "Primoz Trubar" (1986).


title: Kenny Ball

text: Kenneth Daniel "Kenny" Ball (22. toukokuuta 1930 – 7. maaliskuuta 2013) oli brittiläinen jazzmuusikko. Hän tuli tunnetuksi Jazzmen-yhtyeensä trumpetistina ja keulahahmona.


title: Kenny Ball

text: Ballin ja hänen kokoonpanonsa tunnetuimpien kappaleiden joukkoon lukeutuu laulu "Midnight in Moscow", joka nousi listoille 1960-luvun alussa.


title: Kenny Ball

text: Vuonna 1963 Ball esiintyi yhtyeineen Lance Comfortin ohjaamassa musiikkielokuvassa "Live It Up!". Häneltä on julkaistu omaelämäkertateos "Blowing My Own Trumpet" (2003).


title: Tim Blake Nelson

text: Tim Blake Nelson (5. marraskuuta 1964 Tulsa, Oklahoma) on yhdysvaltalainen elokuvaohjaaja, näyttelijä ja laulaja.


title: Tim Blake Nelson

text: Tim Blake Nelson syntyi Tulsassa Oklahomassa 1964. Hänen äitinsä on Ruth Nelson. Hän opiskeli klassisia aineita ja valmistui Holland Hall Schoolista. Nelson on juutalainen. Hänen vanhempansa pakenivat kansallissosialistien vainoja hiukan ennen toisen maailmansodan syttymistä. He asuivat ensin Englannissa ja muuttivat sitten Yhdysvaltoihin 1940.


title: Tim Blake Nelson

text: Yksi Nelsonin maineikkaimmista rooleista on karanneen vankikolmikon jäsen Delmar elokuvassa "Voi veljet, missä lienet?" Ohjaajaveljien Joel ja Ethan Coenin mukaan Nelson oli ainoa näyttelijöistä, joka oli lukenut Homeroksen "Odysseian", johon elokuva perustuu. Hän laulaa elokuvassa kappaleen "In the Jailhouse Now". Elokuvasta tehty albumi "O Brother, Where Art Thou?" sai Grammy-palkinnon vuoden albumina.


title: Rachel Kauppila

text: Rachel Kauppila on fitness-ammattilainen sekä ravinto- ja kuntovalmentaja. Lisäksi hän on Suomen vuoden 2007 turhin julkkis.


title: Rachel Kauppila

text: Kauppila on syntynyt Etiopiassa, josta hänet adoptoitiin Suomeen haukiputaalaiseen perheeseen 6-vuotiaana. Samalla hän aloitti kilpaurheilun, ensin yleisurheilussa ja siirtyi sen jälkeen fitness-urheiluun 18-vuotiaana. Takana on yli kymmenen fitness-kilpailua, joista kansainvälisiä viisi. Maailman huipulle hän nousi vuonna 2005.


title: The Host

text: The Host () on vuonna 2006 valmistunut eteläkorealainen hirviöelokuva, joka sisältää myös komediallisia ja draamallisia elementtejä. Elokuvan on ohjannut Bong Joon-ho, joka on myös käsikirjoittanut elokuvan Baek Chul-hyunin kanssa. Elokuvan pääosassa perhettä esittävät Song Kang-ho, Byeon Hee-bong, Park Hae-il, Bae Doona ja Ko Ah-seong.


title: The Host

text: Elokuvan näki Etelä-Korean teattereissa yli 13 miljoonaa ihmistä, mikä tekee siitä maan kaikkein katsotuimman elokuvan. Elokuva voitti 14 palkintoa ja sai 9 ehdokkuutta eri kategorioissa, esimerkiksi Blue Dragon Film Awards -festivaaleilla elokuva voitti palkinnon parhaasta elokuvasta, parhaasta näyttelijätärtulokkaasta, parhaasta sivuosasta ja parhaista erikoistehosteista.


title: The Host

text: Yhdysvaltalainen armeijan patologi määrää korealaisen apulaisensa tyhjentämään yli sata pulloa formaldehydiä viemäriin. Formaldehydi johtaa Hanjokeen, jossa muodostuu jättimäinen hirviö. Park Gang-du -niminen mies pyörittää kioskia joen rannalla isänsä kanssa. Gang-du on viemässä ruokaa asiakkaalle, kun ihmiset huomaavat jonkin roikkuvan Wonhyon sillalta. Se osoittautuu hirviöksi, joka alkaa jahdata ihmisiä rannalla. Hirviö kaappaa Gang-dun tyttären Hyun-seon, ja yhdessä Gang-dun siskon, Nam-joon, ja veljen, Nam-ilin, kanssa he päättävät pelastaa hänet.


title: James Bond 007: Nightfire

text: James Bond 007: Nightfire on Eurocomin kehittämä ja Electronic Artsin julkaisema James Bond -aiheinen ensimmäisen persoonan ammuntapeli. Peli julkaistiin vuonna 2002 PlayStation 2:lle, Xboxille, Nintendo GameCubelle, Microsoft Windowsille, Game Boy Advancelle ja OS X:lle


title: James Bond 007: Nightfire

text: Peli ei perustu mihinkään elokuvaan tai kirjaan. Pelissä James Bond on mallinnettu Pierce Brosnanista, ja Bondia ääninäyttelee Maxwell Caulfield.


title: James Bond 007: Nightfire

text: Pelin ideana on estää Phoenix Industries -yhtiön omistaja Raphael Draken aikeet laukaista ohjuksia kohti kaikkia maapallon ydinvoimaloita avaruudesta käsin. Peli sisältää sekä yksinpelin että moninpelin (1–4 pelaajaa), jossa voi taistella tietokoneen ohjaamia botteja (1–4 bottia) tai kaveria (1–3 kaveria) vastaan.


title: James Bond 007: Nightfire

text: Pelissä on kolme vaikeustasoa: Operative, Agent ja 00-Agent, joista viimeisin on vaikein, sillä se ei sisällä automaattitähtäystä. Mitä vaikeammalla vaikeustasolla pelaaja suorittaa tehtävän, sitä enemmän hän ansaitsee tehtävästä pisteitä, ja sitä paremman mitalin hän saa (pronssi, hopea, kulta ja platina). Kultamitalilla pelaaja saa aseen kehityksen. Pelissä on 12 tasoa, joihin sisältyy muun muassa räiskintää sekä ajamista moottorikelkalla ja Aston Martin V12 Vanquishilla. Pelin läpäisyn jälkeen esiintyy lyhyt video, jossa näytetään tietoa pelin kehityksestä.


title: James Bond 007: Nightfire

text: Pelissä on laaja asevalikoima, joka sisältää aseita aina pistoolista kranaatinheittimeen. Pelissä voi myös muokata aseita esimerkiksi laittamalla äänenvaimentimen pistooliin. Pelissä on Mono-, Stereo- ja Dolby Surround -äänikanavat. Peliin saa widescreen-kuvasuhteen ajotehtäviin ja tekstityksen välianimaatioihin. Secret unlocks -valikkoon laitettavilla salasanoilla voi avata tehtäviä, moninpelimuotoja, hahmoja moninpeliin, aseiden kehityksiä sekä mitalit tehtäviin vaikkapa platinaksi. Pelin ikäraja Suomessa on 12+ eli peli ei ole niin väkivaltainen kuin Bond-elokuvat.


title: James Bond 007: Nightfire

text: Quick Game (pikapeli), Arena (areenataistelu), Team Arena (areenataistelu joukkueilla), Capture the Flag (lipunryöstö), Uplink (satelliittien aktivoiminen), Top Agent (vihollisten elämien kuluttaminen), Demolition (hyökkäys), Protection (suojelu), Industrional Espionage (levynryöstö), Goldeneye Strike (Goldeneye-tarvikkeiden ryöstö ja vihollisjoukkueen eliminointi), Assassination (salamurhaamista), King of the Hill (kukkulan kuningas) ja Team King of the Hill (kukkulan kuningas joukkueilla).


title: Bill Pullman

text: William James ”Bill” Pullman (s. 17. joulukuuta 1953 Hornell, New York, Yhdysvallat) on yhdysvaltalainen näyttelijä.


title: Bill Pullman

text: Pullman syntyi newyorkilaiseen seitsenlapsiseen perheeseen. Hän aloitti näyttelijänuransa teatterissa ja työskenteli eri teatteriyhtiöille, kuten Folger Theater Groupelle ja Los Angeles Theater Centerille. Elokuvien puolella hän debytoi Danny DeViton ja Bette Midlerin tähdittämässä komediassa "Pirullisia ihmisiä" (1986) ja näytteli seuraavaksi pääosaa Mel Brooksin avaruuskomediassa "Avaruusboltsit" (1987).


title: Bill Pullman

text: Pullman näytteli pääosaa Ilkka Järvi-Laturin ohjaamassa eurooppalaisessa yhteistuotannossa "Historiaa tehdään öisin" (1999).


title: Koko potti 2

text: Koko potti 2 () on yhdysvaltalainen, vuoden 2004 elokuva. Se on jatko-osa elokuvalle Koko potti ("The Whole Nine Yards") (2002). Elokuvan pääosissa ovat Bruce Willis, Mathew Perry, Amanda Peet ja Natasha Henstridge.


title: Raateluhammas

text: Raateluhampaita () on suussa yhteensä neljä. Niitä eläin käyttää repimään lihanpalasia saalistaan. Tämän vuoksi raateluhampaita esiintyykin ainoastaan lihansyöjillä. Yläleukaluussa raateluhammas on viimeinen väliposkihammas ja alaleukaluussa raateluhammas on ensimmäinen poskihammas.


title: André Mahé

text: André Mahé (s. 18. marraskuuta 1919 – 19. lokakuuta 2010) on ranskalainen maantiepyöräilijä, jonka ammattilaisura kesti 1940-luvulta 1950-luvulle.


title: André Mahé

text: Mahé voitti muun muassa Paris-Roubaix'n (Serse Coppin kanssa 1949) ja Pariisi-Toursin (1950). Vuoden 1949 yhteisvoitto herätti kansainvälistä kiistaa, mutta lopulta päädyttiin kompromissiratkaisuun.


title: André Mahé

text: Mahé ajoi Ranskan ympäriajon vain kerran, vuonna 1949, jolloin sijoitus oli 49. Hän saavutti vuonna 1952 kolmannen sijan Paris-Roubaix'ssa ja vetäytyi uralta pari vuotta myöhemmin.


title: Sadan vuoden yksinäisyys

text: Sadan vuoden yksinäisyys ("Cien años de soledad") on kolumbialaisen Nobel-kirjailijan Gabriel García Márquezin romaani vuodelta 1967 (suomennos 1971). Kirja on yksi García Márquezin pääteoksista ja latinalaisen Amerikan kirjallisuuden klassikko. Se on myös niin sanotun maagisen realismin tunnetuimpia edustajia. Kirja on käännetty 35 kielelle ja sitä on myyty yli 30 miljoonaa kappaletta.


title: Sadan vuoden yksinäisyys

text: "Sadan vuoden yksinäisyys", samoin kuin eräät muutkin García Márquezin kirjat, sijoittuu kuvitteelliseen Macondon kylään Kolumbiassa. Elämäkerrassaan "Elää kertoakseen" García Márquez kertoo Macondon perustuvan kyliin, joissa hän lapsena asui.


title: Sadan vuoden yksinäisyys

text: Kirja kertoo tarinan Buendían suvusta, sen seitsemän sukupolven kukoistuksesta ja tuhosta. Se on hyvin vertauskuvallinen ja sen katsotaan tiivistävän Kolumbian tai koko latinalaisen Amerikan historian sotineen, vallankaappauksineen, banaaniplantaaseineen ja työläisten joukkomurhineen.


title: Sadan vuoden yksinäisyys

text: Teos ilmestyi suomeksi 1971 (WSOY), suomentaja Matti Rossi. Kirjasta on otettu yli 20 painosta.


title: Sadan vuoden yksinäisyys

text:
Buendían suvun partiarkka, José Arcadio Buendía, on luonteeltaan vahvatahtoinen ja ruumiiltaan vahvarakenteinen. Hänellä on syvä kiinnostus filosofisia ja teknisiä ongelmia kohtaan. Macondon alkupäivinä hän on vastuussa kylän kehityksestä, mutta hänen vaikutuksensa vähenee romaanin edetessä ja hänen tullessaan hulluksi etsiessään viisasten kiveä. Lopulta José Arcadio menettää järkensä ja alkaa puhua kieltä, joka on muille tuntematonta. Hänet sidotaan puuhun, jossa hän muistuttaa lukijaa entisestä Macondosta.
José Arcadio Buendían vaimo on perheen matriarkka, joka elää useimpien sukupolvien ajan. Úrsula johtaa perhettä vahvalla tahdolla ja varmalla kädellä läpi kirjan ja kuolee arviolta noin 114−122 vuoden ikäisenä.


title: Sadan vuoden yksinäisyys

text: José Arcadio Buendían vanhin poika, José Arcadio, on perinyt isänsä jääräpäisen ja impulsiivisen käytöksen. Kun mustalaiset saapuvat Macondoon, mustalaisnainen, joka näkee José Arcadion alasti, väittää hänellä olevan suurin sukupuolielin, jonka nainen on koskaan nähnyt. José Arcadiolla on suhde vanhempaan naiseen nimeltä Pilar Tenera, mutta nuori José Arcadio karkaa mustalaisten mukaan saatuaan tietää Pilarin olevan raskaana. José Arcadio palaa Macondoon myöhemmin karskina miehenä aiheuttaen hämmennystä kylässä.


title: Sadan vuoden yksinäisyys

text: Ursulan ja José Arcadio Buendían poika, Amarantan ja José Arcadion veli. Aikuisikänsä hän käyttää suurimmalti osin sotimalla sisällissodassa konservatiiveja vastaan. Aureliano on luonteeltaan etäinen; hän on sotien jälkeen vieläpä kyvytön rakastamaan ketään. Vanhuutensa hän viettää rauhallisesti yrittäen hukuttaa itsensä työhön ja paeten muistojaan tehden käsityönä pieniä kultaisia kaloja.José Arcadio Buendían kolmas lapsi, Amaranta varttuu yhdessä sisarpuolensa, Rebecan, kanssa. Amarantan tunteet Rebecaa kohtaan muuttuvat kuitenkin katkeriksi, sillä molemmat ovat palavasti rakastuneet teini-ikäisen vakaumuksella Pietro Crespiin. Amaranta kärsii patoutuneen katkeroitumisensa takia pystymättä enää tuntemaan rakkautta normaalisti.Rebeca tulee Buendían perheeseen yllättäen. Hän kulkee Macondoon orpona, mukanaan säkki, jossa on hänen vanhempiensa luut. Ursulan sympatian vuoksi Buendíat ottavat Rebecan lapsekseen. Rebecan erikoisuuksiin kuuluu se, että hänellä on outona tapana syödä multaa ja rappausta seiniltä. Rebeca päätyy lopulta intohimoisen suhteen kautta perheen pojan José Arcadion vaimoksi. Loppuelämänsä, miehensä kuoleman jälkeen, Rebeca elää yksin ja unohduksessa ja erityisesti Amaranta kantaa hänelle kaunaa elämänsä loppuun saakka.


title: Sadan vuoden yksinäisyys

text: Eversti Aureliano Buendían 17 Aureliano-nimistä poikaa, kaikki eri puolilta maata, jotka kaikki saivat alkunsa everstin sotamatkojenaikaisista naissuhteista. Jotkin näistä pojista asuvat osan elämästään Macondossa, esimerkiksi jäätehdasta pitäen. 17 pojasta 16 kokee joukkotuhokuoleman everstin kerran lausuessa "Kerran vielä aseistan poikani!" - ilmeisesti vanhoilliset pelästyvät tätä ja kaikki nuo 16 tapetaan samana päivänä. seitsemästoista onnistuu pakenemaan viidakkoon jonka hän tuntee kuin "omat viisi sormeaan". Viimeisin elossa oleva Aureliano palaa myöhemmin Macondoon etsien suojaa ja kuolee kaupungissa saatuaan luodin suoraan otsaansa.


title: Sadan vuoden yksinäisyys

text: Remedios on Arcadion ja Pyhän Sofían ensimmäinen lapsi. Hän perii äidiltään uskomattoman kauneuden, ja sanotaankin, että hän on maailman kaunein neito, kauneudellaan tuhoten monen nuoren miehen elämän. Remedios on naiivi ja perheen mielestä melko yksinkertainen, jopa typerä. Välinpitämättömyyteen vajonnut eversti Aureliano Buendía kuitenkin pitää Remediosta selväjärkisimpänä kaikista. Remedios ei mielellään pukeudu muuhun kuin ompelemaansa säkkikankaiseen yksinkertaiseen kasukkaan. Eräänä aamuna viikatessaan lakanoita talon naisten apuna Remedios nousee tuulenpyörteen mukana taivaaseen.


title: Sadan vuoden yksinäisyys

text:
Aureliano Toisen ja Fernanda del Carpion tytär. Hankkii tutkinnon klavikordin soitosta lähinnä äitiään miellyttääkseen. Nuoruudessaan Meme viettää jokseenkin kapinallista ja railakasta elämää ja hänen Buendíaksikin epäsovinnainen isänsä käytännössä tukee sitä.Melquíades on yksi ensimmäisistä mustalaisista, jotka kävivät Macondossa vuosittain maaliskuussa esittelemässä maailman uusimpia ihmeitä. Hän myy José Arcadio Buendíalle useita keksintöjä, kuten parin magneettisia rautaharkkoja sekä suurennuslasin. Myöhemmin hänen sanotaan kuolleen Singaporessa, mutta siitä huolimatta hän palaa Macondoon sanoen kuoleman ikävystyttäneen häntä. Hän jää Buendían perheeseen ja alkaa kirjoittaa salaperäisiä pergamentteja, joita Aureliano Babylonia myöhemmin intensiivisesti kääntää. Kuollessaan toisen kerran hän hukkuu Macondon ohi virtaavaan jokeen. Hänen hautajaisensa ovat suurelliset ja juhlalliset.
Eversti Aureliano Buendían paras ystävä ja hänen oikea kätensä sodassa. Márquez rakastaa Amarantaa koko ikänsä. Kuitenkin huolimatta pitkällisestä seurustelusta ja molemminpuolisesta kiintymyksestä Amaranta toistuvasti hylkää Márquezin kosinnat. Gerineldo Márquez kuolee tulvan aikana vanhuuteen, silloinkin Amarantaa ajatellen.


title: Serse Coppi

text: Serse Coppi (19. maaliskuuta 1923 – 29. kesäkuuta 1951) oli italialainen maantiepyöräilijä, joka voitti André Mahén kanssa Paris-Roubaix'n vuonna 1949. Hän kuoli kesken Giro del Piemonte -ajoa sattuneessa onnettomuudessa Italiassa.


title: Serse Coppi

text: Coppilla oli pyöräilijäveli Fausto Coppi.


title: Bouabdellah Tahri

text: Bouabdellah Tahri (s. 20. joulukuuta 1978 Metz) on ranskalainen kestävyysjuoksija. Parhaiten hän menestyi urallaan estejuoksussa.


title: Bouabdellah Tahri

text: Tahrin suurimmat saavutukset ovat estejuoksun MM-pronssi 2009, EM-hopea 2010, EM-pronssi 2006 ja 3 000 metrin juoksun sisäratojen EM-hopea vuosilta 2007 ja 2009.


title: Bouabdellah Tahri

text: Tahrin muita meriittejä ovat olympialaisten viides sija Pekingissä 2008 ja seitsemäs sija Ateenassa 2004. MM-kilpailuissa hän on Berliinin kolmannen sijan lisäksi sijoittunut neljänneksi Pariisissa 2003 ja Daegussa 2011, viidenneksi Edmontonissa 2001 ja Osakassa 2007, kahdeksanneksi Helsingissä 2005 ja kahdenneksitoista Sevillassa 1999.


title: Bouabdellah Tahri

text: Tahri juoksi Berliinin MM-kilpailuiden loppukilpailussa 18. elokuuta 2009 Euroopan ennätyksen 8.01,18.


title: Lääninherra Sansho

text:
Lääninherra Sansho on japanilainen vuonna 1954 valmistunut elokuva, jonka on ohjannut Kenji Mizoguchi.
Lääninherra Sanshon on sanottu olevan elokuvien "Ugetsu – kalpean kuun tarinoita" ja "O'Haru – naisen tie" ohella Mizoguchin parhaimpia.


title: Lääninherra Sansho

text: Elokuvan tapahtumat sijoittuvat keskiaikaiseen Japaniin. Myötätuntoinen aluehallitsija ajetaan maanpakoon. Hänen vaimonsa ja lapsensa yrittävät seurata häntä, mutta he joutuvat eroon toisistaan. Lapset kasvavat köyhyyden ja sorron keskellä.


title: Lääninherra Sansho

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.


title: Vijay Singh

text: Vijay Singh (s. 22. helmikuuta 1963 Lautoka) on fidžiläinen golfpelaaja. Hän edustaa saarivaltionsa suurta fidžinintialaista vähemmistöä.


title: Vijay Singh

text: Singh on voittanut The Masters Tournamentin vuonna 2000 sekä PGA Championshipin vuosina 1998 ja 2004. Hän oli aiemmin golfin virallisen rankinglistan ykköspelaaja, ja hänet on kelpuutettu "World Golf Hall of Fameen" vuonna 2006.


title: Vijay Singh

text: Cleveland Golfin sponsoroima Singh on pelannut golfia ammattimaisesti jo vuodesta 1982.


title: Dash Mihok

text: Dashiell ”Dash” Mihok (s. 24. toukokuuta 1974 New York) on yhdysvaltalainen näyttelijä.


title: Dash Mihok

text: Mihok syntyi New Yorkissa vuonna 1974. Hän kasvoi Greenwich Villagessa ja opiskeli Bronx High School of Sciencessa.


title: Dash Mihok

text: Hänen elokuvauransa koostuu pääosin sivuosarooleista. Hän on näytellyt muun muassa elokuvissa "William Shakespearen Romeo ja Julia" (1996), "Veteen piirretty viiva" (1998), "Meren raivo" (2000) ja "Dark Blue" (2002).


title: Dash Mihok

text: Mihok on opiskellut myös tanssimista ja esiintyy entisen tyttöystävänsä Alanis Morissetten musiikkivideolla ”So Pure”.


title: Mike Bishai

text: Mike Bishai (s. 30. toukokuuta 1979 Edmonton, Alberta, Kanada) on kanadalainen ammattilaisuransa päättänyt jääkiekkoilija, pelipaikaltaan keskushyökkääjä.


title: Mike Bishai

text: Bishai pelasi kaudet 1996–1998 Brittiläisen Kolumbian pääjunioriliigassa BCHL:ssä South Surrey Eaglesissa. Kaudeksi 1998–1999 hän siirtyi Länsi-Michiganin yliopiston joukkueeseen NCAA:n alaiseen CCHA-liigaan. Siellä Bishai pelasi neljä kautta, ja hänet valittiin kaudella 2000–2001 CCHA:n kakkostähdistöön.


title: Mike Bishai

text: Bishai teki keväällä 2002 sopimuksen NHL-seura Edmonton Oilersin kanssa. Hän pelasi saman kevään aikana jo kaksi ottelua Oilersin farmijoukkue Hamilton Bulldogsissa, AHL:ssa. Kauden 2002–2003 Bishai jakoi Bulldogsin ja ECHL-liigan Columbus Cottonmouthsin kanssa. Seuraavalla kaudella hän pelasi Oilersissa 14 NHL-peliä, mutta pääosa kaudesta meni farmijoukkue Toronto Roadrunnersissa. Bishai jatkoi Oilersin organisaatiossa vielä seuraavankin kauden. Kaudeksi 2005–2006 Bishai siirtyi Phoenix Coyotesiin, mutta pelasi vain sen farmijoukkueessa San Antonio Rampagessa.


title: Mike Bishai

text: Bishai siirtyi kaudeksi 2006–2007 Eurooppaan. Hän pelasi sen Venäjän Superliigan Moskovan Dynamossa. Seuraavaksi kaudeksi Bishai siirtyi SM-liigaseura Ilvekseen, jonka paras pistemies hän oli kaudella 2007–2008. Bishai teki 49 ottelussa 41 tehopistettä. Ilveksestä Bishai vaihtoi Jokereihin. Jokereissa Bishai pystyi pelaamaan vain 19 ottelua selän välilevyvaivojen takia.


title: Mike Bishai

text: Bishai oli pelaamatta kaksi täyttä kautta ja palasi ammattailaisjääkiekkoon kaudella 2011–2012, kun hän teki lokakuussa 2011 koesopimuksen Sveitsin kakkossarjan HC Thurgaun kanssa. Hän pelasi Thurgaussa kolme ottelua, mutta joukkue vapautti hänet päätettyään pitää kaksi muuta ulkomaalaista. Bishai siirtyi seuraavaksi saman sarjan HC Lausanneen.


title: Kuolema iltapäivällä

text: Kuolema iltapäivällä ("Death in the Afternoon") on Ernest Hemingwayn kirja, joka julkaistiin alun perin vuonna 1932. Kirjassa Hemingway, Espanjan ja härkätaistelun suuri ihailija, kertoo härkätaistelun historiasta ja perinteestä, sekä yleisemmin rohkeuden ja pelon luonteesta.


title: Kuolema iltapäivällä

text: Kirja on Espanjan ulkopuolella yksi tunnetuimmista härkätaistelua käsittelevistä teoksista Hemingwayn samaa aihetta sivuavien fiktioteosten lisäksi, ja Hemingwayn vaikutus härkätaistelun tunnettavuuteen Espanjan ulkopuolella on merkittävä.


title: Nick Price

text: Nicholas Raymond Leige Price (s. 28. tammikuuta 1957) on zimbabwelainen golfinpelaaja. Hän on lajin virallisen rankinglistan entinen ykköspelaaja ja vuodesta 2003 World Golf Hall of Famen jäsen.


title: Nick Price

text: Price syntyi Durbanissa, Etelä-Afrikassa, ja aloitti ammattiuransa Etelä-Afrikassa vuonna 1977.


title: Nick Price

text: Price on voittanut muun muassa PGA Championshipin (1992, 1994) ja Britannian avoimet (1994).


title: Tommy Bolt

text: Thomas Henry "Tommy" Bolt (31. maaliskuuta 1918 – 30. elokuuta 2008) oli yhdysvaltalainen golfinpelaaja. Hän syntyi Haworthissa, Oklahomassa ja voitti muun muassa Yhdysvaltain avoimet vuonna 1958. Hänet kelpuutettiin World Golf Hall of Fameen vuonna 2002.


title: Näyttämökuvia

text:
Näyttämökuvia on Pelle Miljoona & 1980 -yhtyeen live-albumi, joka julkaistiin vuonna 1980. Järjestyksessään se on yhtyeen kolmas ja viimeiseksi jäänyt albumi, sekä Pelle Miljoonan neljäs albumi.
Kyseessä on 1980-yhtyeen viimeinen keikka Tavastia-klubilla 12. joulukuuta 1979. Keikka myös kuvattiin TV:tä varten ja esitettiin televisiossa kokonaisuudessaan keväällä 1980. Levy sisältää vain osan keikasta. Lisää samaa keikkaa löytyy "Metropolis"-kokoelmalta.


title: Cape Fear

text: Cape Fear ("Cape Fear") on Martin Scorsesen ohjaama yhdysvaltalainen rikosdraamaelokuva vuodelta 1991. Se on uudelleenfilmatisointi J. Lee Thompsonin elokuvasta "Tuomitun kosto" (1962). Alkuperäisestä elokuvasta ovat mukana myös sen pääosien näyttelijät Gregory Peck ja Robert Mitchum, joilla on uudessa versiossa kuitenkin toiset roolit. Lisäksi Scorsese käytti Bernard Herrmannin säveltämää alkuperäistä musiikkia.


title: Cape Fear

text: "Cape Fearin" pääosia näyttelevät Robert De Niro (Mitchum alkuperäisessä elokuvassa) ja Nick Nolte (Peck alkuperäisessä elokuvassa).


title: Cape Fear

text: "Cape Fear" oli Scorsesen siihenastisen uran suurin kassamenestys.


title: Cape Fear

text: Neljäntoista vankilavuoden jälkeen pahoinpitelijäraiskaaja Max Cady päästetään vapaaksi vankilasta. Vankila-aikana hän luki itsensä hyvin älykkääksi, harjoitteli itsestään lihaksikkaan ja tatuoi kehonsa täyteen tekstejä ja kuvia. Hänen tarkoitus oli kostaa entiselle asianajajalleen, joka Cadyn näkemyksen mukaan tunaroi tahallaan jutun. Asianajaja Sam Bowdenilla on onnellinen perhe, johon lukeutuvat vaimo, tytär ja koira. Bowdenin piina alkaa perheen sisäisten riitojen keskellä Cadyn ovelasti painostaessa häntä tunkeutumalla hänen kotinsa läheisyyteen.


title: Mika Rontti

text: Mika Rontti (s. 30. marraskuuta 1983 Pori) on entinen suomalainen jääkiekkoilija, joka pelasi puolustajana. Rontti pelasi ensimmäiset SM-liigapelinsä Ässissä kaudella 2001–02. Tuolloin hänelle kertyi 40 ottelussa kolme syöttöpistettä. Rontti jatkoi Ässissä pelaamista aina kauteen 2006–07 asti. Tuolloin Rontille oli kertynyt tehoja SM-liigassa 8 maalia ja 18 maaliin johtanutta syöttöä 295 ottelussa. Ennen ensimmäistä maaliaan Rontti oli pelannut lähes sata ottelua. Seuraavaksi kaudeksi, 2007–08, Rontti sai try-outin kautta sopimuksen Helsingin Jokereihin. Jokerit kuitenkin irtisanoi Rontin sopimuksen, ja Mestiksessä kiekkoilava Mikkelin Jukurit kiinnitti Rontin juuri ennen siirtorajan umpeutumista loppukaudeksi riveihinsä. Radio Porin jääkiekkoselostaja Jussi Aho on antanut Rontille lempinimen "Ruosniemen Rafalski".


title: Kirk Acevedo

text: Kirk M. Acevedo (s. 27. marraskuuta 1971 New York, New York, Yhdysvallat) on yhdysvaltalainen näyttelijä, joka tunnetaan parhaiten rooleistaan televisiosarjoissa "Kova laki", "Kylmä rinki" ja "Fringe – rajamailla".


title: Kirk Acevedo

text: Acevedo syntyi Brooklynissa kolmilapsiseen newyorkilaisperheeseen. Hänen vanhempansa ovat puertoricolaista ja kiinalaista sukujuurta. Hän kasvoi Bronxissa ja osoitti jo lapsena kiinnostusta näyttelemiseen ja osallistui koulunsa näytelmäkerhoon.


title: Kirk Acevedo

text: Acevedo näytteli kersantti Joseph ”Joe” Toyea Steven Spielbergin ja Tom Hanksin televisiosarjassa "Taistelutoverit". Acevedo on tehnyt työtä enimmäkseen televisioon. Hänen harvoihin elokuvarooleihinsa lukeutuu muun muassa sivuosa elokuvassa "Veteen piirretty viiva", josta hänelle myönnettiin latinalaisamerikkalaisten mediataiteiden ALMA-palkinto.


title: Kirk Acevedo

text: Acevedo meni vuonna 2005 naimisiin näyttelijä Kiersten Warrenin kanssa. Parilla on yksi tytär.


title: Oostermeer-interglasiaali

text: Oostermeer-interglasiaali oli geologinen ajanjakso juuri ennen Saale-jääkautta 238 000–243 000 vuotta sitten keskipleistoseenikaudella.


title: Ellala

text: Ellala on SRV:n omistama huvila Toppilansalmen pohjoisrannalla Toppilassa.


title: Ellala

text: Ellalan rakennutti kauppaneuvos Albert Oskar Snellman. Nimensä Ellala sai Snellmanin tyttären Elinin mukaan. Rakentamisvuodesta ei ole varmuutta, mutta vuonna 1879 huvilaan rakennettiin kahdeksankulmainen torni ja tornin huipulle lasitettu paviljonki. Ellalaa laajennettiin vuonna 1890 ja samalla rakennettiin uusi avoin veranta. A.O. Snellmanin ja tämän lesken kuoleman jälkeen huvila siirtyi tytär Elinin ja tämän aviomiehen Reinhold Weckmanin haltuun. Weckmanit omistivat huvilan vuoteen 1932 asti, jolloin huvila siirtyi Vaasan Höyrymylly Oy:lle johtajan asunnoksi.


title: Ellala

text: Sittemmin huvila on toiminut Rehuraision Oulun rehutehtaan konttorirakennuksena. Rehutehtaan toiminta siirrettiin Ylivieskaan, ja Oulun tehtaan tuotanto loppui vuonna 2009.


title: Ellala

text: Kulttuurihistoriallisesti arvokas rakennus on kunnostettu, ja sen sisällä toimii tällä hetkellä SRV:n työmaatoimisto. Kun alueelle syntyvä Satamarannan asuinalue on valmis, huvilasta on tarkoitus tehdä Toppilansalmen yhteisön sydän ja keskipiste, jossa asukkaat voivat viihtyä yhdessä.


title: Harri Laurila

text: Harri Juhani Laurila (s. 30. huhtikuuta 1965 Tampere) on suomalainen entinen jääkiekkoilija, pelipaikaltaan puolustaja.


title: Harri Laurila

text: Laurila edusti urallaan SM-liigassa Kiekkoreipasta, Tapparaa, JyP HT:tä, Ässiä sekä HPK:ta. Lisäksi hän on pelannut Itävallassa, Saksassa ja Sveitsissä.


title: Harri Laurila

text: Hän pelasi Suomen maajoukkueessa Albertvillen olympialaisissa sekä MM-kilpailuissa 1992, josta tuli hopeamitali. Samana vuonna hänet valittiin SM-liigan All Stars -kentälliseen sekä palkittiin parhaana puolustajana. Laurila voitti Tapparan paidassa yhteensä neljä Suomen mestaruutta.


title: Harri Laurila

text: Hän on Boston Bruinsin yhdeksännen kierroksen varaus vuodelta .


title: Harri Laurila

text: Pelaajauransa jälkeen Laurila on toiminut muun muassa Suomen alle 18-vuotiaiden maajoukkueen päävalmentajana. Tällä hetkellä hän toimii kakkosvalmentajana Jukka Rautakorven luotsaamassa alle 20-vuotiaiden maajoukkueessa.


title: The 10th Kingdom

text: The 10th Kingdom on fantasiaseikkailu, joka on esitetty Yhdysvalloissa minisarjana televisiossa. Sen on käsikirjoittanut Simon Moore. Tarina kertoo New Yorkissa asuvasta nuoresta naisesta, joka päätyy isänsä kanssa taikapeilin läpi toiseen maailmaan, satuhahmojen ja valtataistelun keskelle. Suomessa "The 10th Kingdom" on julkaistu ainoastaan kolmen DVD:n boksina vuonna 2003.


title: The 10th Kingdom

text: Tarina alkaa, kun Neljännen Valtakunnan hallitsija prinssi Wendell (Daniel Lapaine) on vierailulla äitipuolensa, Pahan Kuningattaren (Dianne Wiest), luona Lumikin muistovankilassa, jossa tämä on ollut seitsemän vuoden ajan yritettyään murhata koko prinssi Wendellin perheen. Prinssin pahaksi onneksi vankilaan ovat joutuneet myös trollit Bluebell (Jeremiah Birkett), Blabberwort (Dawnn Lewis) ja Burly (Hugh O'Gorman), jotka heidän isänsä trollikuningas Relish (Ed O'Neill) on tullut vapauttamaan. Relish onnistuu vapauttamaan heidät näkymättömäksi tekevien taikakenkiensä avulla. Paetessaan Relish kuulee Pahan Kuningattaren äänen, joka lupaa hänelle puoli valtakuntaa, mikäli hän vain päästää kuningattaren ulos sellistään. Prinssi Wendellin saapuessa häntä odottaa kolme väkivaltaista trollinuorta sekä hänen kovasti vihaamansa, taikavoimia omaava Paha Kuningatar. Pahan Kuningattaren taikoma koira koskettaa prinssi Wendelliä, jolloin he vaihtavat ruumiita. Koiraksi muuttunut Wendell pakenee peloissaan syvemmälle vankilaan, ja Paha Kuningatar lähettää kolme nuorta trollia tämän perään. Hän ei kuitenkaan täysin luota siihen, että trollit saavat prinssin kiinni, joten hän vapauttaa Suden (Scott Cohen) sellistään, jossa tämä kärsii tuomiotaan lampaiden hätistelystä. Vannottuaan uskollisuuttaan Pahalle Kuningattarelle Susi lähtee jäljittämään prinssi Wendelliä. Wendell löytää kellarista taikapeilin ja hyppää epätoivoissaan sen läpi toiseen maailmaan, New Yorkiin, Susi yhä perässään.


title: The 10th Kingdom

text: Samaan aikaan noin 20-vuotias nuori nainen, Virginia Lewis (Kimberly Williams), on pyöräilemässä töihin. Äkkiä hänen pyöränsä eteen juoksee koira ja hän kaatuu, menettäen tajuntansa. Herätessään hän huomaa koiran olevan kaulapannaton ja siten koditon, joten hän ottaa sen mukaansa töihin. Hänen työkaverinsa nimeävät koiran Prinssiksi.


title: The 10th Kingdom

text: Tällä välin myös Bluebell, Blabberwort ja Burly ovat saapuneet Manhattanille. Innoissaan uudesta maailmasta he julistavat sen trollien omaisuudeksi ja nimeävät sen Kymmenenneksi Valtakunnaksi. He löytävät Virginialta pudonneen lompakon ja lähtevät etsimään paikkaa, jonka osoite on kirjoitettu lompakkoon.


title: The 10th Kingdom

text: Susi on nälkäinen ja hän saapuu grillille, jossa Virginia työskentelee tarjoilijana. Siellä hän haistaa myös Prinssin, mutta ei voi olla täyttämättä ensin vatsaansa. Varastoon teljetty Prinssi saa Virginian tulemaan luokseen, ja Virginia huomaa kauhukseen, että lattialle kaadettuihin jauhoihin on kirjoitettu ilmiselvästi "vaara". Vakuututtuaan siitä, että Prinssiksi nimetty koira todella ymmärtää hänen puhettaan ja että he todella ovat vaarassa, Virginia lähtee Prinssi mukanaan kotiinsa. Susi saa Virginian työkaverin vakuuttumaan siitä, että löydetty koira on karannut häneltä, joten työkaveri antaa Sudelle Virginian kotiosoitteen.


title: The 10th Kingdom

text: Saapuessaan kotiinsa Virginia näkee naapurinsa tajuttomina käytävällä, ja asunnosta hän löytää isänsä Tonyn (John Larroquette) aivan yhtä tiedottomana. Kengistä kiinnostuneet trollit ottavat hänet kiinni ja yrittävät uhkailemalla saada hänet kertomaan, missä koira on. Virginia huijaa heidät rikkonaiseen hissiin ja sulkee heidät sinne ja lähtee Prinssin kanssa mumminsa luokse. Pian Susi saapuu Lewisien kotiin ja saa lahjomalla kuusi toivetta toteuttavalla maagisella taikapavulla Tonyn kertomaan, missä Virginia saattaisi olla.


title: The 10th Kingdom

text: Mumminsa luota Virginia saa yösijan. Virginia keskustelee mumminsa kanssa siitä, missä Virginian äiti mahtaisi olla, sillä tämä on kadonnut jäljettömiin neljätoista vuotta aiemmin. Aamulla rikasta perijää esittävä Susi pääsee rahanahneen mummin avulla asuntoon ja alkaa välittömästi keittiöön päästyään maustaa tätä, aikomuksenaan valmistaa mummi perunoiden kera. Virginia kuitenkin herää ennen kuin uuni on lämmennyt tarpeeksi. Susi piiloutuu mummin makuuhuoneeseen ja matkii tämän ääntä johdattaakseen Virginian pois keittiöstä. Susi hyökkää mummin peittojen alta veitsi kädessään, mutta huomaakin sitten olevansa silmittömästi rakastunut Virginiaan ja alkaa tappamisen sijaan kosia häntä. Virginia ei kuitenkaan ole kiinnostunut vaan heittää Suden ulos ikkunasta, josta tämä päätyy terapeutin vastaanotolle.


title: The 10th Kingdom

text: Samaan aikaan Tony on toivonut miljoonaa dollaria ja poliisit ovat ottaneet hänet kiinni syytettynä pankkiryöstöstä. Hän käyttää viidennen toiveensa päästäkseen ulos poliisiautosta ja törmää Keskuspuistossa Virginiaan ja Prinssiin. Kuudennen ja viimeisen toiveensa hän käyttää ymmärtääkseen Prinssin puhetta, ja koira johdattaa heidät taikapeilin toiselle puolelle - Susi ja hissistä vapautuneet trollit tiukasti kannoillaan.


title: The 10th Kingdom

text: Vankilassa Prinssi kertoo Tonylle olevansa todellisuudessa prinssi Wendell, maan oikeutettu hallitsija. Kuningatar onnistuu lukitsemaan Tonyn ja Prinssin vanhaan tyrmäänsä Virginian jäädessä trollien vangiksi. Vankilan johtaja herää trollipölyn aiheuttamasta tajuttomuudesta ja vangitsee Tonyn, koska tämä ei osaa kertoa, missä kuningatar on.


title: The 10th Kingdom

text: Susi seuraa trolleja ja auttaa Virginian pakoon. He pakenevat Papumetsään ja onnistuvat eksyttämään trollien joukot jäljiltään. Sieltä he suuntaavat takaisin Lumikin muistovankilaan aikomuksenaan vapauttaa Tony. Tällä välin Tony on kuitenkin jo pakenemassa sellitovereidensa Acorn-kääpiön (Warwick Davis) ja Liejunaaman (Jimmy Nail) kaivaman tunnelin kautta. Virginian varastamien taikakenkien avulla hän ja Susi pääsevät vankilaan ja pelastavat Prinssin. He etsivät Tonya ja kohtaavat hänet aivan pakotunnelin suulla, johon hän on juuttunut. Virginia haluaa palata vankilaan etsimään taikapeiliä. Silloin Tony kertoo, että se on siirretty veneeseen, jonka Acorn on juuri varastanut pakovälineekseen. He ottavat toisen veneen ja lähtevät kääpiön perään.


title: The 10th Kingdom

text: Veneestä Tony löytää kultaisen kalan, jonka avulla kaikki mitä hän koskettaa muuttuu kullaksi. Tonyn pikkurilli muuttuu välittäjäksi, ja hänen on varottava kättään, jottei hän vahingossakaan muuta kumppaneitaan kultapatsaiksi. Näin kuitenkin osittain tapahtuu, sillä satamaan päästyään on Prinssi jäädä heitä seuraavien trollien vangiksi ja Tonyn rientäessä apuun hän muuttaa vahingossa sekä trollit että Prinssin kullaksi. Prinssiä perässään vetäen he lähtevät Acornin perään, sillä hän on vaihtanut veneensä hevoskärryihin.


title: The 10th Kingdom

text: He saapuvat metsään, ja vanha nainen kertoo heille, että Paha Kuningatar on lähettänyt Metsästäjän (Rutger Hauer) heidän peräänsä ja heidän on lähdettävä polulta. He törmäävät mustalaiskylään ja nukkuvat siellä yön. Aamulla he hiipivät pois, mutta Virginia haluaa vapauttaa taikalinnut, jotka mustalaiset ovat ottaneet kiinni, ja onnistuu herättämään heidät. Mustalaisnainen kiroaa Virginian niin, että hänen hiuksensa vain kasvavat kasvamistaan, ja seuraavana aamuna ne ovat jo monen metrin pituiset ja hidastavat heidän kulkuaan huomattavasti. Ne eivät katkea millään yrityksillä, mutta Virginian vapauttama taikalintu kertoo, että metsässä on puunhakkaaja, jonka taikakirves pystyy kaikkeen. Ennen kuin he löytävät puunhakkaajan, Virginia jää Metsästäjän vangiksi ja tämä vie hänet onttoon puuhun.


title: The 10th Kingdom

text: Susi ja Tony löytävät puunhakkaajan Virginiaa etsiessään, ja tämä vaatii maksuksi kirveestään joko sen, että Tony arvaa hänen nimensä, tai sitten Suden pään. Juuri kun puunhakkaaja on irrottamassa Suden pään lopullisesti tämän harteilta, taikalintu kertoo Tonylle oikean nimen. Lintu myös opastaa heidät Virginian luo, ja Susi kiipeää Virginian hiuksia pitkin puuhun. He kolkkaavat Metsästäjän ja pääsevät jatkamaan matkaa Suden katkottua Virginian hiukset.


title: The 10th Kingdom

text: He saavuttavat Acornin, mutta tämä on myynyt taikapeilin erääseen kylään. Kylässä he saavat selville, että peili on palkintona eräässä kilpailussa. Monien vaiheiden jälkeen he saavat peilin haltuunsa ja Prinssin muutettua takaisin koiraksi, mutta Susi on syytettynä murhasta eikä Virginia voi jättää häntä pulaan. Susi pelastetaan, mutta sillä välin kärryihin piilotettu peili on kadonnut; heidät majoittanut nainen kertoo, että hänen poikansa lähti niillä kärryillä viemään sikoja myytäväksi Suukkokaupunkiin. Epätoivoisina he lähtevät jälleen matkaan.


title: The 10th Kingdom

text: Suukkokaupungissa peili on jo myyty ja sen uusi hinta on viisituhatta kultarahaa. Joukko menee kasinolle pelaamaan toivoen voittavansa riittävästi. Susi voittaakin, mutta hän pelkää menettävänsä Virginian, jos hän antaisi rahat tälle. Siksi hän valmisteleekin hienon päivällisen kosiakseen Virginiaa ja antaakseen vasta sitten rahat peilin ostoon, mutta hänen ostamansa sormus on niin kallis että se vie toiveet peilin ostamisesta. Virginia ihmettelee päivällisen loistokkuutta ja saatuaan kuulla rahoista hän raivostuu ja sanoo, ettei halua nähdä Sutta enää koskaan. Epätoivoissaan Susi suostuu viimein palaamaan Pahan Kuningattaren joukkoihin tämän yhä vain jatkaessa Suden itsetunnon murtamista.


title: The 10th Kingdom

text: Metsästäjä on ostanut taikapeilin ja vaatii Tonylta Prinssin vastineeksi siitä. Prinssi pakenee suunnitellusti, mutta Tony rikkoo peilin vahingossa. Yrittäessään kasata sitä Virginia ja Tony huomaavat, että sen ovat valmistaneet Yhdeksännen Valtakunnan kääpiöt, joten he suuntaavat Lohikäärmevuorelle, jossa peili on valmistettu.


title: The 10th Kingdom

text: Samaan aikaan Paha Kuningatar on käyttänyt Lumikin äitipuolen peilejä pitääkseen trolleja ja Prinssi Wendellin alamaisia silmällä. Trollikuningas Relish on toiminut vastoin hänen tahtoaan, ja Paha Kuningatar saa juonen avulla tämän myrkytettyä. Myös prinssi Wendellin ruumiissa oleva koira tuottaa hänelle päänvaivaa, sillä tämä ei pidä ollenkaan häntänsä katoamisesta. Paha Kuningatar saa kultakuorrutuksestaan sulatetut Relishin lapset Bluebellin, Blabberwortin ja Burlyn uskomaan, että Virginia on heidän isänsä kuoleman takana, jolloin he lähtevät Tonyn, Virginian ja prinssin perään Metsästäjän ohella.


title: The 10th Kingdom

text: Lohikäärmevuorella Tony ja Virginia saavat selville, että viimeinen mahdollinen taikapeili jolla he pääsisivät takaisin New Yorkiin on Pahan Kuningattaren hallussa. Paetessaan kääpiöitä Tony putoaa pahasti ja Virginia lähtee prinssin kanssa etsimään tietä ulos. Hän kohtaa Lumikin hengen, joka antaa hänelle neuvoja, sekä pienen taikapeilin, josta hän voi vakoilla Pahaa Kuningatarta sekä parantaa Tonyn. He pääsevät ulos ja katsoessaan peiliin Tony tunnistaa Pahan Kuningattaren Christineksi, kadonneeksi vaimokseen ja Virginian äidiksi.


title: The 10th Kingdom

text: Metsästäjä ja trollit ovat liittoutuneet. He saavat Tonyn joukkoineen vangiksi. Tony ja Virginia pääsevät pakenemaan, mutta he joutuvat jättämään yhä koiramaisemmaksi muuttuvan Prinssin taakseen. He valitsevat oikotien Pahan Kuningattaren hallitsemaan linnaan tietämättä, että se johtaa suolle. He joutuvat eroon toisistaan, ja Virginia päätyy suon noidan mökille, jonka Acorn on ottanut asuinpaikakseen. Sen kellarista Virginia löytää Lumikin äitipuolen, pahan noidan, haudan ja ottaa sieltä kamman, jolla noita aikoinaan myrkytti Lumikin.


title: The 10th Kingdom

text: Virginia löytää isänsä, joka on varoituksista huolimatta päätynyt Sienisaarelle. He molemmat - varoituksista huolimatta - nukahtavat. Susi saapuu paikalle juuri ajoissa ja pelastaa heidät kuristavien kasvien kynsistä. He jatkavat yhdessä matkaa linnalle, jossa prinssi Wendellin kruunajaiset ovat käynnistymässä.


title: Dermot Mulroney

text: Dermot Mulroney (31. lokakuuta 1963 Alexandria, Virginia) on yhdysvaltalainen näyttelijä.


title: Dermot Mulroney

text: Mulroney opiskeli lapsena sellonsoittoa. Hän opiskeli Northwestern University -yliopistossa ja valmistui vuonna 1985.


title: Dermot Mulroney

text: Hän näytteli sivuosaa "Nuorissa sankareissa" (1988) ja sai mainetta roolistaan HIV:n uhrina elokuvassa "Ikuinen ystävyys" (1990). Hän on näytellyt yleensä sivurooleissa, mutta uraan lukeutuu myös pääosia. Elokuvassa "Sanovat sitä rakkaudeksi" (1993) Mulroney näyttelee henkilöä nimeltä Kyle Davidson, joka on ujo ja sympaattinen kantrilaulaja. Elokuvassa "Kuka sanoo tahdon" (1997) hänen vastanäyttelijöinään olivat Cameron Diaz ja Julia Roberts.


title: Dermot Mulroney

text: Mulroney on elokuvauransa ohella ansioitunut myös sellistinä ja hän on soittanut muun muassa Melissa Etheridgen levyllä "Never Enough" (1992). Hän kuului elokuvan "Vaarallinen tehtävä III" teemamusiikin soittaneeseen orkesteriin.


title: Dermot Mulroney

text:
Hän on myös näytellyt muutamassa jaksossa komediasarjassa Frendit, Rachelin (Jennifer Aniston) työkaveria. Lisäksi Mulroneylla oli vieraileva äänirooli The Batmanissa Hal Jordanina, sarjan viidennellä tuotantokaudella.
Vuonna 2005 hän näytteli elokuvassa "Hääheila". Mulroney näytteli vuonna 2014 pääosaa, Francis Gibsonia televisiosarjassa "Uhka".


title: Joseph L. Goldstein

text: Joseph L. Goldstein (s. 18. huhtikuuta 1940 Sumter, Etelä-Carolina) on yhdysvaltalainen Nobel-palkinnon saanut biokemisti, geneetikko ja kolesteroliaineenvaihdunnan tutkimuksen uranuurtaja. Nobelin lääketieteen palkinnon hän sai yhdessä Michael S. Brownin kanssa vuonna 1985 LDL:n () aineenvaihdunnan tutkimuksistaan.


title: Joseph L. Goldstein

text: Joseph L. Goldstein oli vaatekauppiaiden Isadore E. ja Fannie Alpert Goldsteinin ainoa poika. Kingstreessä sijainneiden peruskoulujen jälkeen hän lähti opiskelemaan kemiaa Washington & Lee -yliopistoon Virginian Lexingtoniin. Hän valmistui kemian kandidaatiksi () vuonna 1962 hyvin arvosteluin ("summa cum laude"). Sen jälkeen hän kävi Texasin yliopiston lounaisen terveystiedekeskuksen lääketieteellisen koulun Dallasissa ja valmistui maisteriksi vuonna 1966. Donald W. Seldin oli yksi tärkeä henkilö Dallasissa Goldsteinille, sillä hän inspiroi Goldsteinia akateemiselle lääketieteen uralle ja lupasi tiedekunnastaan lääketieteellisen genetiikan viran, jos Goldstein hankkisi muualta pätevyyden genetiikkaan. Valmistumisensa jälkeen Goldstein muutti Bostoniin Massachusettsin pääsairaalan amanuenssiksi. Siellä hän ensimmäistä kertaa tapasi pitkäaikaisen tiedeyhteistyökumppaninsa ja bridgekaverinsa Michael S. Brownin.


title: Joseph L. Goldstein

text: Lääketieteellisen harjoittelunsa jälkeen Goldstein työskenteli kaksi vuotta (1968–1970) Kansallisessa Terveysinstituutissa (National Health Institute) Marshall W. Nirenbergin laboratoriossa ja samaan aikaan myös Kansallisessa Sydäninstituutissa (National Heart Institute). Mahdollisuus tehdä tutkimusta lääketieteellisen tutkimuksen kärkipaikalla ja samaan aikaan kantaa vastuuta potilaista vaikutti suuresti Goldsteinin uraan. Tutkimuksesta heräsi arvostus sairauksien molekyylibiologiseen lähestymistapaan ja potilastyössä hänestä tuli rasva-aineenvaihdunnan häiriöiden asiantuntija. Familiaalista hyperkolesterolemiaa sairastavat potilaat olivat aineenvaihduntasairauksista yhteisesti kiinnostuneiden Goldsteinin ja Brownin keskustelujen aiheita. Goldstein suostutteli Brownin liittymään Texasin yliopiston terveystiedekeskuksen tutkimuksiin, joissa he yhdessä selvittäisivät kolesteroliaineenvaihdunnan geneettistä säätelyä.


title: Joseph L. Goldstein

text: Ennen Dallasiin palaamista Goldstein lähti kahdeksi vuodeksi (1970–1972) Seattleen Washingtonin yliopistoon Kansallisen Terveysinstituutin erikoisjäsenenä. Seattlessa Golstein tutki perinnöllisten rasva-aineenvaihdunnan häiriöiden esiintymistä sydänkohtauspotilailla. Seattlessa hän myös perehtyi kudosviljelytekniikoihin, jotka tulivat olemaan hyvin tärkeitä tulevien yhdessä Brownin kanssa tehtyjen tutkimusten kannalta.


title: Joseph L. Goldstein

text: Goldstein palasi Texasin yliopiston terveystiedekeskukseen Dallasiin vuonna 1972 ja hänet nimitettiin apulaisprofessoriksi Donald W. Seldinin sisätautien osastolle ja lääketieteellisen genetiikan koulun johtajaksi. Sisätautien professoriksi hänet nimitettiin vuonna 1976. Molekyyligenetiikan laitoksen puhemieheksi hän eteni vuonna 1977. Yhdysvaltain kansallisen tiedeakatemian jäseneksi Goldstein valittiin vuonna 1980. Hän on monien muidenkin järjestöjen jäsen, kuten esimerkiksi Amerikkalaisen taide- ja tiedeakatemian ja Amerikkalaisen lääkäriyhdistyksen jäsen. Hänellä on paljon vastuutehtäviä ja hän on tai on ollut monien tieteellisten aikakauslehtien toimitusneuvostoissa, kuten esimerkiksi "Annual Review of Genetics", "Cell" ja "Science". Joseph L. Goldstein on julkaissut paljon tieteellisiä artikkeleita uransa aikana tutkimuskumppaneidensa kanssa.


title: Joseph L. Goldstein

text: Nobelin lääketieteen palkinnon ohella Goldstein on saanut uransa aikana paljon muitakin palkintoja ja kunniamainintoja. Niihin kuuluvat muun muassa yhdessä Brownin kanssa saadut Heinrich Wieland Palkinto lipidimetabolian tutkimisesta (1974), Amerikan kemian yhteisön Pfizer Entsyymikemian Palkinto (1976) ja Amerikkalaisen Sydänyhdistyksen Tutkimussaavutuspalkinto (1984). Joseph L. Goldstein ja Michael S. Brown ovat olleet haluttuja luennoitsijoita maailman kovatasoisimmissa yliopistoissa ja instituuteissa.


title: Aphrodite’s Child

text: Aphrodite's Child oli vuosina 1967–1972 toiminut kreikkalainen progressiivinen rockyhtye.


title: Aphrodite’s Child

text: Yhtyeen tunnetuimmat jäsenet olivat basisti/laulaja Demis Roussos ja kosketinsoittaja Vangelis Papathanassiou, jotka molemmat olivat kuuluisia Kreikassa jo ennen yhtyettä. Sekä Demis Roussos että paremmin pelkästään etunimellään tunnettu Vangelis ovat tehneet vielä yhtyeen hajoamisen jälkeen menestyksekkään uran. Aphrodite's Childin kaksi muuta jäsentä olivat rumpali Loukas Sideras ja kitaristi Anargyros Koulouris.


title: Aphrodite’s Child

text: Yhtyeen kappaleista tunnetaan parhaiten "Rain and Tears" vuodelta 1968. Suomeksi sen esittää Markku Suominen nimellä "Jäljet jää kyynelten" Juha Vainion sanoittamana. Lea Laven teki version nimellä "Rakkaus kaunistaa" Chrisse Johanssonin sanoittamana.


title: Jaana ja Tiina

text: Jaana ja Tiina oli kaksossisarusten Jaana ja Tiina Tynellin (s. 1963) muodostama lapsiduo. Heidän tunnetuin kappaleensa on vuonna 1971 levytetty "Mustan kissan tango" sekä Nisse-polkka. Tyttöjä kutsuttiin lastentarhassa nimellä "Tiitiäiset".


title: Ouadane

text: Ouadane () on kaupunki Mauritanian länsiosassa. Sen perustivat berberit vuonna 1147, ja siitä tuli pian merkittävä kauppapaikka karavaanireittien varrella. Portugalilainen kauppa-asema perustettiin kaupunkiin vuonna 1487, mutta 1500-luvulta alkaen kaupunki rapistui. Osittain raunioitunut vanha kaupunki on UNESCOn maailmanperintökohde.


title: Mannerheim (elokuvahanke)

text: Mannerheim oli 2000-luvulla usean vuoden ajan suunnitteilla ollut suomalainen elokuva, jonka tarina olisi kertonut marsalkka Carl Gustaf Emil Mannerheimin elämästä. Tuottajana oli Markus Selin Solar Films -yhtiönsä kanssa. Elokuvaan alun perin ohjaajaksi kiinnitetty Renny Harlin vetäytyi tehtävästään vuonna 2011 hankkeen kohdattua useita viivästyksiä. Harlinin tilalle ohjaajaksi valittiin Dome Karukoski. Elokuvan käsikirjoittajiksi oli kiinnitetty Heikki Vihinen ja Marko Leino, ja pääosaan Mannerheimin näyttelijäksi Mikko Nousiainen. Elokuvan aiheena oli Mannerheimin elämäntarina nuoruudesta alkaen.


title: Mannerheim (elokuvahanke)

text: Helmikuussa 2009 julkaistiin tieto, että kuvausten valmistelu on keskeytetty, sillä tuotantoyhtiö Liberty Productionin tanskalainen emoyhtiö Nordisk Film on vetäytynyt elokuvan rahoituksesta. Helmikuun lopussa 2009 aloitettiin varainkeruu muun muassa myymällä 50 euron hintaisia numeroituja ennakkolippuja. Elokuvan rahoitus oli kesäkuussa 2009 edelleen auki. Elokuvaa oli tarkoitus ryhtyä kuvaamaan elokuussa 2009. Elokuussa 2009 Solar Filmsin nettisivujen mukaan kuvausten aloittamisajankohdasta ei ole tietoa. Syksyllä 2009 Renny Harlin oli sitoutunut Georgian sodasta kertovaan elokuvaan ("Viiden päivän sota", engl. "Five Days of August") jonka jälkeen Harlin oli taas vapaana. Markus Selinin mukaan kuvaukset olisi voitu käynnistää kahdeksan viikkoa rahoituksen järjestymisen jälkeen.


title: Mannerheim (elokuvahanke)

text: Verottaja haki joulukuussa 2009 Mannerheim-elokuvan tuotantoyhtiötä Liberty Productionia konkurssiin. Helmikuussa 2010 elokuvan sanottiin saaneen uuden rahoittajan Saksasta. Kuvausten oli määrä alkaa seuraavana syksynä. Hjallis Harkimo ja Ilari Sahamies tulivat Mannerheim-elokuvan rahoittajiksi heinäkuussa 2010. Elokuussa 2010 kuvaukset olivat edelleen jäissä rahan puutteen vuoksi, ja ainakin kolme nimekästä suomalaisnäyttelijää oli irtisanoutunut projektista. Elokuvantekijät eivät ole kertoneet asiasta julkisuuteen.


title: Mannerheim (elokuvahanke)

text: Harlin jättäytyi elokuvaprojektista pois toukokuussa 2011. Hän kertoi hylänneensä useita Hollywood-tarjouksia odottaessaan Mannerheim-elokuvan toteutumista. Tästä huolimatta Selin kertoi elokuvahankkeen olevan yhä vireillä. Harlinille maksettiin valmistumattomasta elokuvasta 700 000 euron palkkio.


title: Mannerheim (elokuvahanke)

text: Uudeksi ohjaajaksi valittiin Dome Karukoski. Ohjaaja Dome Karukoski ja käsikirjoittaja Mika Karttunen muokkasivat käsikirjoitusta, jotta elokuva voitaisiin tehdä pienemmällä budjetilla ilman venäläistä rahaa. Lopulta 3. lokakuuta 2013 Liberty Production asetettiin konkurssiin. Käytännössä tämä merkitsi sitä, että elokuvan valmistelu olisi pitänyt aloittaa kokonaan alusta. Elokuvan tekoa varten perustetun Liberty Production -tuotantoyhtiön pesänselvityksen mukaan velkojen määrä nousee lähes seitsemään miljoonaan euroon.


title: Chinguetti

text: Chinguetti () on kaupunki Mauritanian keskiosassa. Se oli 1200-luvulta alkaen merkittävä kauppapaikka karavaanireittien varrella.


title: Chinguetti

text: Chinguettin nähtävyyksiä ovat moskeija, vesitorni ja Ranskan muukalaislegioonan entinen linnoitus. Kaupungin kirjastoissa on keskiaikaisia kirjoituksia koraanista ja arabien luonnontieteellisiä muistiinpanoja.


title: Chinguetti

text: Kaupunkia uhkaa hiekka-aavikon leviäminen. Sen länsirajalla on korkeita hiekkadyynejä, ja useita taloja on jo jätetty tyhjilleen hiekan etenemisen takia. Osittain raunioitunut vanha kaupunki on UNESCOn maailmanperintökohde.


title: Tichitt

text: Tichittin kaupunki sijaitsee samannimisessä kunnassa ( Tagantin alueeseen kuuluvassa Tichittin departementissa keskisessä Mauritaniassa. Saharan autiomaassa sijaitseva Tichittin kaupunki on perustettu keitaan äärelle Dhar Tichittin kalliojyrkänteen juurelle. Se on osa keskisessä Etelä-Mauritaniassa Tidjikjan kaupungin tuntumasta Tichittin ja Oualatan kautta Néman kaupungin tuntumaan kulkevaa pitkää hiekkakivestä muodostunutta jyrkkäpiirteisten kallioiden muodostumaa. Kaupungin länsipuolella on kallioiden muodostuma loppuu. Siellä on laajoja dyynialueita. Tagantin alueen pääkaupunki Tidjikja sijaitsee 255 kilometrin päässä Tichittistä länteen ja Oualatan keidaskaupunki puolestaan noin 400 kilometrin päässä kaakkoon. Yli 3 000 vuotta sitten Tichitt sijaitsi suuren kaislaa kasvaneen Aoukarinjärven äärellä. Nykyisin järvi on kuivunut jättäen jälkeensä suolaisen maaperän eli niin kutsutun suolapannun, minkä kuluminen on alituinen uhka Tichittille. Suolaa lentää tuulen mukana Tichittin palmulehtoihin, jossa se tarttuu taateleiden pintoihin tehden taateleista syömäkelvottomia. Tämän vuoksi paikallisväestö käyttää kaksi kuukautta sadonkorjuuajasta taateleiden pesuun kaivovedellä.


title: Tichitt

text: Tichittin kaupunki on jakaantunut eri heimojen asuttamiin alueisiin. Kaupungin eteläosassa on punaisesta kivestä rakennettu Masena-heimon asuttama kortteli. Pohjoisosassa 1300-luvulla rakennetun moskeijan ympärillä on Chorfa-nimellä Tichittissä tunnettujen bidaneiden eli ”valkoisten maurien” asuttama kortteli, jonka rakennuksissa on käytetty vihertävää kiveä. Kiveä on luultavasti käytetty osoittamaan Chorfa-heimon väitettyä polveutumista islamin profeetta Muhammadista. Masena-heimon pitämät orjat eli abidit ovat keskittyneet asumaan omassa getossaan kaupungin itäosassa. Kaupungin eteläosassa on modernimpi kortteli hallintorakennuksineen. Tichittin eteläpuolella sijaitsee useita palmulehtoja (), joista korjataan heinäkuussa taatelisato.


title: Tichitt

text: Nykyisen Tichittin kaupungin itäpuolella, 44 kilometriä pitkällä ja 15 kilometriä leveällä Dhar Tichittin alueella asui myöhäiskeskiajalla eli 2000–500 eaa. välisenä aikana paimentolaisuutta ja maanviljelyä harjoittaneita yhteisöjä. Asukkaat harjoittivat myös metsästystä ja kalastusta sekä kasvattivat vuohia tai lampaita ja karjaa. Lisäksi heidän on todettu viljelleen hirssiä ja korjanneen myös villiviljasatoja. Dhar Tichittin asukkaat rakensivat pysyviä kiviasumuksia, joista muotoutui kyliä. Tavallisesti kylät olivat Dhar Tichittin jyrkänteillä, joilta avautui näkymä alavemmille maille. Dhar Tichittin aluetta ja koko muuta pitkää kalliomuodostumaa pidetään Afrikan varhaisimpana pysyvänä monimutkaisena yhteisönä Niilin laakson länsipuolella. Dhar Tichitt hylättiin 500-luvulta eaa. lähtien luultavasti ilmaston muututtua kuivemmaksi. Dhar Tichittistä ja muualta kalliomuodostuman alueelta lähteneitä proto-soninkeja on arveltu Ghanan kuningaskunnan perustajiksi. Mahdollisesti myöhemmin Dhar Tichittin alueella on ollut niin kutsuttujen proto-berberien asutusta. He eivät kehittäneet omaa rakennustyyliään, vaan hyödynsivät hylättyjä asumuksia. Esihistorialliset asukkaat tekivät kalliomaalauksia Dhar Tichittin kallioihin. Maalaukset kuvaavat esimerkiksi suurikokoisia eläimiä.


title: Tichitt

text: Nykyinen Tichittin kaupunki sijaitsee "tellin" eli asutuksesta syntyneen rauniokummun päällä. Perimätiedon mukaan kaupungin alla on seitsemän entistä kaupunkia. Karavaanit alkoivat 1000-luvulta lähtien kuljettaa tavaraa Tichittin kautta Saharan poikki idästä länteen ja pohjoisesta etelään. Alun perin Tichittin tarkoituksena oli tarjota uskonnollista opetusta. Tämän vuoksi kaupunki kasvoi moskeijan ympärille. Opettajia ja oppilaita varten rakennettiin taloja. Kauppiaat rakensivat Tichittiin varastorakennuksia kauppatavaroilleen.


title: Tichitt

text: Saharan laidalla sijainnut Tichitt oli 1000-luvulla yksi laajalle levittäytyneen berberi-imperiumin keskeisistä kaupungeista. Kaupungista tuli osa almoravidien valtakuntaa 1100-luvulla. Tichitt sijaitsi Sudanin alueen valtakuntien reuna-alueella ja hyötyi sijainnistaan Oualatan ja Ouadanen kaupunkien välisen tärkeän kauppareitin varrella. Almohadidynastian aikana 1200-luvulla Tichittin merkitys kasvoi, koska kaupungin kautta kuljetettiin suolaa. Oulad Bella -heimo otti kaupungin hallintaansa 1500-luvulla, jolloin Tichitt linnoitettiin. Kaupungissa käytiin 1700- ja 1800-lukujen raakoja klaanisotia, joiden seurauksena osa Tichittistä tuhoutui tulipaloissa. Kaikesta huolimatta Tichitt oli 1800-luvun lopulle tultaessa yksi läntisen Saharan suurimmista kaupungeista. Asukkaita kaupungissa oli noin 6 000.


title: Tichitt

text: Tichitt taantui 1900-luvulla, koska suolantuotannon merkitys pohjoisen Idjilissä hiipui. Nykyisin Tichitt on autioitumassa, sillä perheitä muuttaa vuodesta toiseen pois kaupungista ja rakennukset vähitellen hautautuvat hiekkaan. Vain muutamia perheitä enää asuu kaupungissa. Unesco liitti Tichittin yhdessä Ouadanen, Chinguettin ja Oualatan kanssa maailmanperintöluetteloonsa vuonna 1996. Tichitt on Unescon perusteluiden mukaan muiden liitettyjen kaupunkien ohella poikkeuksellisen hyvä esimerkki Saharan kauppareittien varteen perustetusta asutuskeskuksesta. Tämäntyyppisestä asutuskeskuksesta käytetään nimitystä "ksar". Kaupungit ovat ainoat keskiajalta lähtien asutetut paikat Mauritaniassa.


title: Tichitt

text: Dakar-rallin reitti on kulkenut vuosina 1985, 1991, 1996, 1999, 2001–2002, 2005 ja 2007 Tichittin kautta.


title: Tichitt

text: Tichittiin ja pois kaupungista on epäsäännöllistä liikennettä Tidjikjasta, mutta parhaiten kaupunkiin pääsee omalla kulkuneuvolla tai vuokraamalla sellaisen. Reitti () Tichittistä Tidjikjaan on varsin huonokuntoinen Lekhchebin kylään saakka, josta eteenpäin se paranee. "Piste" Tichittistä Oualataan seuraa vanhaa karavaanireittiä ja kulkee Dhar Tichittin ja Dhar Oualatan jyrkänteiden lähistöllä. Tämän vähän liikennöidyn reitin varrella on melko tasaisin välein hyviä kaivoja.


title: Tichitt

text: Tichitt on etnisesti monimuotoinen. Masena-heimo on Tichittin väestöryhmistä suurin, ja luultavasti he ovat aiemmin kaikkialla Saharassa asuneiden mustien jälkeläisiä. Berberien levittäytyminen sekä Saharan laajentuminen ovat mahdollisesti työntäneet heimon etelän keitaille, kuten Tichittiin. Heimon jäseniä on pidetty hyvinä kauppiaina ja he ovat edelleen kaupungin asukkaista taloudellisesti toimeliaimpia. Varakkailla masenaperheillä on tavannut olla orjia, jotka tunnetaan nimellä abid. Muodollisesti orjuus lakkautettiin vuonna 1982, mutta suurin osa orjista kuitenkin päätti jatkaa työskentelyä entisten isäntien kotitalouksissa ja puutarhoissa. Vastineeksi kuuden päivän työviikosta orjat saavat perustarpeensa täytettyä. Orjuus useimmissa tapauksissa muistuttaa sopimustyöläisen asemaa, joskin orjuus kestää läpi elämän. Abidit muodostavat nykyisin oman väestöryhmänsä kaupungissa ja he ovat jossain määrin sekoittuneet mustiin haratineihin eli ”mustiin maureihin”, jotka ovat niin ikään vapautettujen orjien jälkeläisiä. Haratinit ovat tosin olleet huomattavasti pidempään vapaita, joten heidän sosiaalinen asemansa on korkeampi. Chorfa-nimellä Tichittissä tunnetaan bidanit eli ”valkoiset maurit”. He väittävät polveutuvansa profeetta Muhammadista. Tichittissä vaikuttaa myös paimentolaisista beduiiniarabeista koostuva pieni väestöryhmä, joka tunnetaan nimellä rehian. Rehianit kulkevat laidunmaiden perässä jopa 200 kilometrin päähän Tichittistä. He käyvät kaupungissa osallistumassa taatelisadonkorjuuseen sekä myymässä lihaa.


title: Tichitt

text: Virallisen väestönlaskennan mukaan Tichittin asukkaista 99 prosenttia kuitenkin ilmoitti itsensä olevan yksinkertaisesti hassaniyyaa puhuvia ”maureja”, sillä muun ryhmän ilmoittaminen saattaisi olla poliittisesti epäilyttävää. Asukkaita Tichittin kunnassa oli vuoden 2000 väestönlaskennassa 3 158, joista naisia oli 1 682 ja miehiä 1 476.


title: Tichitt

text: Kaupungin rakennusten arkkitehtuuri on Tagantin alueelle tyypillistä ja tulee paremmin esille Tichittissä kuin esimerkiksi Tidjikjassa. Arkkitehtuurin ominaispiirteitä ovat esimerkiksi koristeellisuus sekä monimutkaiset, "kefya"-nimellä tunnetut, syvennykset rakennusten seinissä. Lisäksi joidenkin rakennusten ovet ovat raskaita massiivipuisia raskaine lukkoineen ja salpoineen. Nykyisin Tichittissä on noin 300 taloa jäljellä, joista noin puolessa asutaan edelleen. Taloista 20–30 on hyvässä kunnossa. Talojen ylläpitotaito on katoamassa.


title: Tichitt

text: Kaupungissa on useita vanhoja kirjastoja, koristeellisuudestaan tunnettu moskeija sekä kaupunginmuseo, jossa on esillä esimerkiksi muutamia uskonnollisia käsikirjoituksia, kirjoja sekä aseiden palasia ja ovia.


title: Pohjois-Pohjanmaan liitto

text: Pohjois-Pohjanmaan liitto on yksi Suomen yhdeksästätoista maakunnan liitosta.


title: Pohjois-Pohjanmaan liitto

text: Pohjois-Pohjanmaan liittoa edeltänyt Pohjois-Pohjanmaan Maakuntaliitto perustettiin tammikuun 6. päivänä 1931 Oulun Seurahuoneella. Kokouskutsussa todettiin seuraavaa: "Luokaamme yhteisen maakuntahenkemme pohjalta elinvoimainen, koko maakuntaa käsittävä, kaikki pohjois-pohjalaiset yhdistävä maakuntaliitto". Tämä maakuntahenki kannatteli Maakuntaliittoa aina 62 vuotta, kunnes se ja Pohjois-Pohjanmaan seutukaavaliitto yhdistettiin huhtikuun 1. päivänä 1993 Pohjois-Pohjanmaan liitoksi.


title: Pohjois-Pohjanmaan liitto

text: Pohjois-Pohjanmaan liitto on yhteensä kolmenkymmenen Pohjois-Pohjanmaan kunnan muodostama kuntayhtymä, Vaalan kunta Kainuusta liittyi vuoden 2016 alusta sen varsinaiseksi jäsenkunnaksi. Liiton tehtävinä ovat alueellinen kehittäminen, muun muassa aluekehittämisohjelmien sekä EU-ohjelmien valmistelu ja laadinta yhteistyössä muiden toimijoiden kanssa, maakuntakaavoitus, edunvalvonta ja maakunnan tunnetuksi tekeminen. Toimimme yhdessä eri yhteistyötahojen kanssa maakunnan parhaaksi. Pohjois-Pohjanmaan liitolta voi hakea rahoitusta maakuntaohjelman ja EU-ohjelmien tavoitteiden mukaisten hankkeiden toteuttamiseen.


title: Pohjois-Pohjanmaan liitto

text: Liiton päätöksenteko perustuu kunnalliseen demokratiaan, päätösvaltaa liitossa käyttävät maakuntavaltuusto ja -hallitus. Maakuntajohtajana toimii Pauli Harju. Aluekehityksen tulosalueen johtaja on kehitysjohtaja Tiina Rajala ja aluesuunnittelun tulosaluetta johtaa suunnittelujohtaja Jussi Rämet. Hallintojohtaja Riitta Pitkänen johtaa hallinnon ja talouden tulosaluetta.


title: Albert Bierstadt

text: Albert Bierstadt (7. tammikuuta 1830 – 18. helmikuuta 1902) oli taidemaalari, joka tuli tunnetuksi varsinkin lännenaiheisilla maisemamaalauksillaan.


title: Albert Bierstadt

text: Hän syntyi Solingenissa, Nordrhein-Westfalenissa, mutta muutti Yhdysvaltoihin ensimmäistä kertaa jo vuonna 1833. Hän aloitti itseoppineena, mutta opiskeli maalaustaidetta Düsseldorfissa, Saksassa 1853-1857. Bierstadt välitti Düsseldorfin koulukunnan maisemamaalauksen menetelmiä Yhdysvaltoihin.


title: Albert Bierstadt

text: Bierstadt edustaa yhdysvaltalaista Hudson River -koulukuntaa. Hän oli erityisen ihastunut vuoristomaisemiin, ja Mount Bierstadt (4 286 m) Coloradossa onkin nimetty hänen mukaansa. Taiteilija kuoli Yhdysvalloissa 72 vuoden ikäisenä.


title: Servais Knaven

text: Henricus Theodorus Josephus 'Servais' Knaven (s. 6. maaliskuuta 1971 Lobith, Gelderland) on alankomaalainen maantiepyöräilijä, joka kilpaili ammattilaisena vuosina 1994−2010. Kaudella 2011 hän toimii johtotehtävissä Team Sky -tallissa.


title: Servais Knaven

text: Knaven voitti vuoden 2001 Pariisi-Roubaix'n 34 sekuntia ennen tallitoveriaan Johan Museeuwia; Romāns Vainšteins varmisti Domo–Farm Frites-joukkueen kolmoisvoiton.


title: Oualata

text: Oualata eli Walata () on kaupunki Mauritanian kaakkoisosassa. Siellä on ollut Afrikan ensimmäisiä kivirakennuksia. Kaupunki kukoisti osana Ghanan kuningaskuntaa, mutta sen olivat luultavasti perustaneet jo alueella aiemmin asuneet heimot. Tällä seudulla oli kivikautista asutusta jo 2000-300 eaa. Kaupunki tuhoutui 1076 mutta perustettiin uudelleen 1224, ja siitä tuli merkittävä kauppapaikka Saharaa ylittäneille kauppiaille, jotka kuljettivat kultaa Länsi-Sudanista Välimeren maiden markkinoille, ja huomattava islamilaisen oppineisuuden keskus, jossa oli kuusi koraanikoulua.


title: Oualata

text: Nykyisin kaupungin nähtävyyksiin kuuluvat kirjasto ja käsikirjoitusmuseo, etnografinen museo, ranskalainen linnoitus ja kivikautinen kylä.


title: Oualata

text: Osittain raunioitunut vanha kaupunki on UNESCOn maailmanperintökohde.


title: Savugeneraattori

text: Savugeneraattori on asevoimien käyttämä suojautumisväline.


title: Savugeneraattori

text: Erityisesti toisen maailmansodan aikana keinoa käytettiin runsaasti.


title: Savugeneraattori

text: Savugeneraattori on yksinkertaisimmillaan eräissä moottoritorpedoveneissä; venäläiset kehittivät erittäin suositun keinon: he laskivat erillisestä putkistosta raakaa naftaa torpedoveneen kuumiin pakoputkiin, jolloin nafta kiehui ja muodosti paksua savua. Savu purkautui pakoputkista ulos ja veneen ajaessa nopeasti sen taakse muodostui paksu ja hitaasti leviävä savupilvi, jolla esimerkiksi hyökkäävään torpedoveneosaston saattoi suojata. Näitä laitteita oli Suomessa neljä, kaikki sotasaalisveneissä: kolme Viima-luokan veneissä ja yksi Vasamassa.


title: Savugeneraattori

text: Toinen tyyppi oli erillinen savugeneraattori; se oli noin sadan litran vetoinen tynnyri, jonka pohjalla oli bensiinillä toimiva keitin. Sen yläpuoliselle levylle laskettiin erityistä savutusöljyä - käytännössä puhdistettua naftaa - jolloin muodostui paksua savua. Savu syötettiin tynnyrin yläosassa olevista suuttimista.


title: Savugeneraattori

text: Näitä laitteita oli miinalaivojen Ruotsinsalmi ja Riilahti lisäksi vain Turussa lisenssillä rakennetuissa Taisto -luokan moottoritorpedoveneissä, italialaisilta ostetuista Jymy- ja Hurja -veneistä ne puuttuivat. Miinalaivoissa generaattori oli savupiipussa, Taistoissa keskellä perää.


title: Savugeneraattori

text:
Laitteet vaativat tarkan huollon; samoin merelle lähtiessä otettiin syöttöputkien suojahatut valmiiksi pois paikaltaan, etteivät unohtuisi kiireen tullen. Laitteen hoitovastuu kuului kunkin veneen torpedomatruusille, miinalaivoissa miinaupseerille.
Myös muualla maailmassa savugeneraattoria käytettiin paljon; amerikkalaiset asensivat niitä hävittäjiin ja saattuehävittäjiin, koska savuverho oli tehokas keino eritoten tutkattomia tai enintään heikkotasoisen tutkan omaavia japanilaisia sotalaivoja vastaan. Näissä aluksissa savukoneisto oli sijoitettu alusten savupiippuihin.


title: Savugeneraattori

text: Mm. kuuluisa Samarin saaren taistelu Tyynellämerellä ratkesi amerikkalaisten eduksi paljolti juuri savuverhojen ansiosta.


title: Savugeneraattori

text: Maavoimilla savugeneraattoreita asennettiin joihinkin panssarivaunuihin; samoin tykistöllä on olemassa erityisiä savukranaatteja, joiden toiminta perustuu kuoren sisällä palavaan kemikaaliseokseen; savu purkautuu pyrstössä olevien reikien kautta. Myös käsikranaateista on olemassa savuversio; niitä käytettiin mm. Portinhoikan taistelussa ojaan ajaneen liikuntakyvyttömän venäläisen ISU-152 -rynnäkkötykin valtaamiseen heittämällä savukranaatteja ilmastoinnin sisäänottoon; tällöin miehistön oli pakko tulla ulos vaunusta. Teosta sai panssarintuhoojamerkin savukranaatit osumaan saanut 3. panssarikomppanian lähettiupseeri, vänrikki Kaarlo Schrey.


title: Savugeneraattori

text: Samoin oli olemassa myös kiinteästi maalle asennettuja savugeneraattoreita, joita käytettiin lähinnä satamien suojana; mm. taistelulaiva Tirpitzin erityissuojasatama Norjan Kåfjordissa oli suojattu tällaisilla laitteilla ilmahyökkäysten varalta.


title: Savugeneraattori

text: Nykyaikana menetelmän käyttö on harvinaistumassa, koska nykyaikaiset elektroniset tähtäimet näkevät ainakin osittain savun läpi.


title: Prichsenstadt

text: Prichsenstadt on kaupunki Baijerin osavaltiossa, Saksassa. Se kuuluu Unterfrankenin hallintopiiriin ja Kitzingenin piirikuntaan. Kaupunki sijaitsee Main-joen ja Steigerwaldin luonnonpuiston välissä. Kaupunkiin kuuluvien Brünnaun, Neuses am Sandin, Stadelschwarzachin ja Laubin läpi virtaa Mainin sivujoki Schwarzach.


title: Prichsenstadt

text: Prichsenstadt perustettiin 900-luvun tienoilla. Sille myönnettiin viralliset kaupunginoikeudet vuonna 1367. Vuonna 1803 Prichsenstadtin hallinta siirtyi Preussiin liitetyltä Ansbachin ruhtinaskunnalta Baijerille. Nykyinen Prichsenstadtin suurkunta 10 kaupunginosineen muodostettiin vuoden 1972 alueuudistuksen yhteydessä. Siihen asti kaupunki kuului Gerolzhofenin piirikuntaan.


title: 20 Suosikkia – Jos luoja suo

text: Jos luoja suo on vuonna 2002 julkaistu "20 suosikkia" -sarjaan kuuluva Aki Hietalan kokoelmalevy.


title: Virginialainen

text: Virginialainen on yhdysvaltalainen televisiosarja, joka kertoo Wyomingissa sijaitsevasta Shiloh-nimisestä karjatilasta ja sen työnjohtajasta, Virginiasta kotoisin olleesta karjapaimenesta, jota näytteli James Drury. Kirjailija Owen Wisterin vuonna 1902 ilmestyneeseen samannimiseen romaaniin löyhästi perustuvaa sarjaa kuvattiin kaiken kaikkiaan 249 jaksoa vuosina 1962–1971. Tuotannon päättyessä olivat Druryn esittämä päähenkilö Virginialainen sekä hänen lähin miehensä, karjapaimen Trampas, esittäjänään Doug McClure, sarjan ainoat jäljellä olleet alkuperäisessä rooligalleriassa mukana olleet henkilöt.


title: Virginialainen

text: Yhdeksän tuotantokauden aikana ei missään vaiheessa paljastettu Virginialaisen oikeaa nimeä. Sarjan jaksoissa, joiden tapahtumat sijoittuivat 1880- ja 1890-luvuille, kuvattiin karjatilan ja läheisen Medicine Bow´n kaupungin tapahtumia sekä tilan väen ja kaupungin lainvalvojien ponnisteluja ylläpitää järjestystä. Sarjan jaksot poikkesivat toisistaan siten, että osa niistä keskittyi tilan ja osa kaupungin tapahtumiin, minkä lisäksi joissakin jaksoissa olivat mukana kaikki tai useimmat sarjan päätähdet ja joissakin vain yksi tai kaksi heistä - jälkimmäisten jaksojen tapahtumat sijoittuivat yleensä jollekin vieraalle paikkakunnalle.


title: Virginialainen

text: Sarjan tunnussävelmän "Lonesome Tree" sävelsi Percy Faith.


title: Aki Hietala

text: Aki Hietala (s. 12. helmikuuta 1974 Ylivieska) on suomalainen laulaja, musiikinopettaja, filosofian maisteri ja tietokirjailija, joka on toiminut vuodesta 1987 tanssimuusikkona ja iskelmäartistina.


title: Aki Hietala

text: Hietala voitti "Valssin Valtias" -laulukilpailun Forssassa vuonna 1995 ja sai vuoden tanssittajatulokas-tittelin vuonna 1997. Hietalan ensimmäinen kokopitkä albumi (F-Records) "Rakkauden pilvitarha" nousi ilmestymisvuonnaan 1997 Suomen virallisella listalla sijalle 40. Muutamat Hietalan levyttämät tanssi-iskelmät pysyivät "Tätä Suomi tanssii" -listan ykkössijalla useita kuukausia kevään ja kesän 1997 aikana. Hän on levyttänyt iskelmäartistina useita levyjä ja esiintynyt televisio- ja radio-ohjelmissa solistina sekä muusikkona.


title: Aki Hietala

text: Myöhemmin urallaan Hietala on laajentanut lauluopintojaan klassisen musiikin suuntaan, ja hänellä on klassisen laulunopettajan pätevyys. Hän on opiskellut laulua muun muassa Vilho Kekkosen ja Turkka Mannisen johdolla. Hietala on äänityypiltään korkea lyyrinen tenori. Hietala on laulanut muutamissa oopperoissa ja musikaalissa muun muassa Jyväskylän kaupunginteatterin "Taru sormusten herrasta" (2003) ja Keski-Suomen alueoopperan Figaron häät -oopperassa (2005).


title: Aki Hietala

text: Hietala on kirjoittanut tietokirjailijana tenorilaulajista pienimuotoisia tutkielmia ja kolme elämäkertaa.


title: Aki Hietala

text: Viime vuosina Hietala on vetäytynyt päätoimisesta keikkamuusikon ja -laulajan ammatista ja esiintyy nykyään harvakseltaan julkisesti. Hän on toiminut musiikinopettajana Kirkkopalvelujen ylläpitämässä Seurakuntaopistossa, (ent. Sisälähetysseuran oppilaitos, myöh. Koulutuskeskus Agricola) Pieksämäellä syksystä 2007 alkaen.


title: Jacqueline Börner

text: Jacqueline Börner (s. 30. maaliskuuta 1965, Wismar) on saksalainen entinen pikaluistelija ja olympiavoittaja.


title: Jacqueline Börner

text: Börnerin suurin saavutus on olympiakulta 1500 metriltä Albertvillessä 1992.


title: Jacqueline Börner

text: Börner lukeutui aktiiviuransa aikana maansa urheilueliittiin. Hän voitti Saksan mestaruuskisoista neljä hopeaa ja kolme pronssia, muttei yhtään mestaruutta. Börnerin saavutuksiin lukeutuu myös EM-pronssit vuosina 1987, 1989, ja EM-hopea vuonna 1990. Vuonna 1990 hän saavutti myös maailmanmestaruuden. Hän voitti urallaan myös kahdeksan maailmancupin osakilpailua.


title: Jacqueline Börner

text: Börner edusti urallaan TSC Berliiniä, ja häntä valmentajansa oli Thomas Schubert. Börner lopetti uransa vuonna 1996 jatkuvien loukkaantumisten vuoksi.


title: Repeämiä kartassa

text: Repeämiä kartassa on unkarilaisen kirjailijan Miklós Mészölyn novellikokoelma, joka sisältää yhdeksän Mészölyn novellikäännöstä. Kirjan on julkaissut vuonna 2007 Jyväskylän yliopiston ylioppilaskunnan pienkustantamo Kampus Kustannus. Käännöstyön ohjaajana on toiminut professori ja Kansainvälisen hungarologian seuran puheenjohtaja Tuomo Lahdelma. Alkuperäiset unkarinkieliset novellit ovat ilmestyneet kokoelmissa "Alakulások" (1975) ja "Volt egyszer egy Közép-Európa" (1989).


title: Carathéodoryn konstruktio

text: Carathéodoryn konstruktio on tapa luoda metrisiin avaruuksiin Borel-mittoja eräänlaisten esimittojen avulla. Menetelmän kehitti kreikkalainen matemaatikko Constantin Carathéodory vuonna 1914.


title: Carathéodoryn konstruktio

text: Olkoon formula_1 metrinen avaruus. Olkoon formula_2 kokoelma formula_3:n osajoukkoja ja kuvaus formula_4 (ns. "esimitta"). Näiltä oletetaan seuraavat kaksi ehtoa:


title: Carathéodoryn konstruktio

text:
(1) Jokaiselle formula_5 on olemassa joukot formula_6, formula_7, I on numeroituva siten, että
formula_8 ja formula_9.


title: Carathéodoryn konstruktio

text:
(2) Jokaiselle formula_5 on olemassa joukko formula_11 siten, että
formula_12 ja formula_13.


title: Carathéodoryn konstruktio

text: Olkoon nyt formula_5 kiinteä. Määritellään, että joukon formula_15 "formula_16-peite" on mikä tahansa numeroituva osakokoelma formula_17, jolla on seuraavat ominaisuudet:


title: Carathéodoryn konstruktio

text: - kokoelma formula_18 on joukon A peite, eli pätee formula_19,


title: Carathéodoryn konstruktio

text: - läpimitta formula_20 jokaisella formula_21.


title: Carathéodoryn konstruktio

text:
Määritellään nyt funktio formula_22
formula_23.
Edellä annettu ehto (1) takaa formula_16-peitteen olemassaolon myös joukolle X, joten kuvaus formula_25 on hyvinmääritelty funktio. Voidaan osoittaa, että funktio formula_25 on ulkomitta X:ssä. Nimittäin edellä annettu ehto (2) takaa sen, että formula_27 ja muiden ehtojen todistaminen käy konstruktion vuoksi hyvin samalla tavalla kuin Lebesguen ulkomitan osoittaminen ulkomitaksi.


title: Carathéodoryn konstruktio

text:
Huomataan, että jos formula_28, niin formula_29 kaikilla formula_15. Toisin sanoen kuvaus formula_31 on kasvava formula_16:aa pienennettäessä. Näin ollen kaikilla formula_15 on olemassa raja-arvo formula_34. Määrittelemmekin nyt siis funktion formula_35
formula_36.
Koska funktiot formula_25 ovat ulkomittoja X:ssä, niin voidaan helposti osoittaa, että funktio formula_38 on ulkomitta X:ssä. Mittateoriassa osoitetaan, että funktio formula_38 rajoitettuna formula_38-mitallisiin joukkoihin on Borel-mitta. Lisäksi jos kaikki joukkokokoelman formula_2 jäsenet ovat Borel-joukkoja, niin voidaan osoittaa, että formula_38 on itse asiassa Borel-säännöllinen.


title: Carathéodoryn konstruktio

text: Carathéodoryn konstruktio tuottaa esimerkiksi Hausdorffin ulkomitan. Jos valitsemme määritelmässä joukkoperheeksi formula_2 kaikkien X:n osajoukkojen muodostaman kokoelman formula_44 ja asetamme funktion formula_45 kaavaksi formula_46, formula_47, niin saatu funktio formula_48 ja siis formula_49.


title: Carathéodoryn konstruktio

text:
Lisäksi voimme saada Carathéodoryn konstruktiolla ns. integraaligeometriset mitat avaruuteen formula_50. Olkoon formula_51 luonnollinen luku, jolla formula_52. Asetetaan kokoelmaksi formula_2 formula_50:n Borelin perhe formula_55. Määritellään parametrille formula_56 esimitta formula_57,
formula_58
ja
formula_59,
missä
formula_60 (ns. Grassmannin avaruus)
ja jokaiselle formula_61 kuvaus formula_62 on ortogonaalinen projektio aliavaruudelle formula_63. Annetuissa integraaleissa integroidaan yli Grassmannin avaruuden formula_64 varustettuna rotaatioinvariantilla mitalla formula_65.


title: Carathéodoryn konstruktio

text: Näillä esimitoilla formula_66 saatuja Borelin mittoja formula_38, joita merkitään symboleilla formula_68, kutsutaan (m-ulotteisiksi) "integraaligeometrisiksi mitoiksi" parametrilla t.


title: Avaruustoiminnan aikajana

text: Tässä avaruustoiminnan aikajanassa listataan lajinsa ensimmäiset ja muut merkittävimmät tapahtumat avaruustoiminnan historiassa.


title: Käyntikortti

text: Käyntikortti on tavallisimmin valkoiselle kartongille painettu noin luottokortin kokoinen kortti, johon on painettu henkilön nimi, yhteystiedot sekä usein myös työnantajan logo, nimi ja yhteystiedot. Suomessa käyntikortit olivat tavallisesti mitoiltaan 90 mm x 50 mm, mutta nykyisin on suurelta osin siirrytty luottokortin kokoisiin 86 mm x 54 mm kortteihin. Tämä on merkittävästi käytännöllisempää esim. lompakoita ajatellen. Trendi on maailmanlaajuinen.


title: Käyntikortti

text: Painotekniikoiden muuttuessa analogisesta digitaaliseen kirjapainot ovat keskittyneet erilaisiin painotöihin. Korttien tehokas tuotanto edellyttää erikoistumista pieniin painosmääriin raskaalle kartongille. Käyntikortteja valmistavatkin nykyisin erikoispainot.


title: Käyntikortti

text: Yritykset käyttävät käyntikorttia kätevänä yhteyskeinona, eikä tarvitse haaskata aikaa yhteystietojen kertaamiseen ja kirjoitteluun vaan ne voidaan ojentaa kätevästi yhdellä eleellä.


title: Käyntikortti

text: Myös yksityishenkilöt voivat tehdä käyntikortteja itselleen. Tarkoitukseen on olemassa monia ohjelmia joilla voi myös lisätä kuvia korttiin.


title: Käyntikortti

text: Käyntikortit tai visiittikortit olivat tärkeä osa Euroopan säätyläisten etikettiä 1600-luvulta 1800-luvulle. Vierailukäyntiä pyydettiin jättämällä oma korttinsa toimitettavaksi isännälle, joka vastasi lähettämällä oman korttinsa. Jos vastausta ei kuulunut, tai kortti toimitettiin kirjekuoressa, vierailu ei ollut sovelias. Ranskasta ja Britanniasta alkanut tapa levisi myös Yhdysvaltoihin.


title: Käyntikortti

text: Jos kortti jätettiin henkilökohtaisesti, eikä palvelijoiden viemänä, sen merkiksi kortin kulma taitettiin. Korteissa saattoi olla painatuksia ja vaakunoita, kuitenkin 1800-luvulla kortin muodoksi vakiintui pelkkä valkoinen kortti, jossa oli vain vierailijan nimi.


title: Käyntikortti

text: Korttiin voitiin myös merkitä vierailun tarkoitus. Esimerkkejä koodeista ovat:


title: Käyntikortti

text: Käyntikorttien jättämistä koskevat tietyt säännöt. Herrasmiehen tuli jättää kaksi korttia, isännälle ja emännälle, naisen vain yksi emännälle. Naimisissa oleva nainen ei ikinä jättänyt korttiaan miehelle.


title: Käyntikortti

text: Visiittikortti-tapa muuttui kun ranskalainen André-Adolphe-Eugène Disdéri patentoi 1854 tavan ottaa halpoja valokuvia, jotka kiinnitettiin visiittikortin kokoiselle taustapahville. Disdérin tekniikka levisi nopeasti läpi Euroopan 1860-luvulla.


title: Käyntikortti

text: Tällöin tuli tavaksi tuoda isännälle valokuva perheestä muodikkaana vierailutervehdyksenä. Tapa levisi myös yläluokan piireistä laajojen kansanjoukkojen keskuuteen. Disdérin kortteja vaihdettiin myös ystävien kesken ja valokuvaamot myivät kuvia tunnetuista henkilöistä ja taideteoksista. Visiittikorttivalokuva sopi hyvin myös postitettavaksi.


title: Käyntikortti

text: Tapa oli voimissaan 1860–1920-luvuilla. Nykyisin visiittikortilla tarkoitetaankin myös valokuvan standardikokoa ja pohjustustapaa.


title: Silta (albumi)

text: 20 suosikkia – Silta on vuonna 1997 julkaistu Katriina Honkasen kokoelmalevy.


title: Askian hauta

text: Askian hauta on historiallinen hautamonumentti Malissa Gaon kaupungin liepeillä. Songhain kuningaskunnan kultakauden hallitsija Askia Mohammad Ture rakennutti sen 1400-luvun lopulla.


title: Askian hauta

text: Hauta on hieno esimerkki Sahelin alueen perinteisistä savirakennelmista. Hautakompleksiin kuuluu pyramidin muotoinen hautakammio, kaksi moskeijaa sekä hautausmaa. Hautakammio on 17 metriä korkea, ja siten alueen suurin siirtomaa-aikaa edeltäviltä vuosilta säilynyt rakennus.


title: Askian hauta

text: Askia Mohammed Ture on haudattu itse hautakammioon, mutta useita muita askioita on haudattu sen yhteydessä olevalle hautausmaalle. Mohammed oli kääntynyt muslimiksi, ja hän tuotatti rakennusaineet Mekasta kamelikaravaanilla.


title: Broidit

text: Broidit on vuonna 2003 valmistunut suomalainen draamaelokuva, jonka on ohjannut ja käsikirjoittanut Esa Illi. Elokuva on Illin ensimmäinen pitkä elokuva.


title: Broidit

text: Samilla ja hänen pikkuveljellään Jonilla on noin 15 vuoden ikäero ja täysin erilaiset näkemykset elämästä. Leukemiaa sairastava Joni asuu Pärnussa, Virossa tyttöystävänsä kanssa. Joni tulee kuitenkin käymään Suomessa testeissä, minkä jälkeen hän lähtee takaisin Viroon. Myöhemmin Sami saa kuulla sairaalasta, että Jonin sairaus on vakavoitunut. Sami lähtee Viroon etsimään Jonia ja saamaan hänet Suomeen sairaalaan.


title: Bon Jovi (albumi)

text: Bon Jovi on Bon Jovi -yhtyeen debyyttialbumi vuodelta 1984. Albumi ei saanut kovinkaan paljon suosiota, mutta ”Runaway” -hitin ansiosta levy pysyi listoilla pitkään. ”Runawaysta” kuvattiin myös musiikkivideo. Albumilta julkaistiin kaksi singleä: ”Runaway” vuonna 1983 ja ”She Don’t Know Me” vuonna 1984.


title: Maurice Garin

text: Maurice Garin (3. maaliskuuta 1871 – 19. helmikuuta 1957) oli italialaissyntyinen ranskalainen maantiepyöräilijä. Hän on jäänyt urheilun historiaan erityisesti ensimmäisen Ranskan ympäriajon voittajana (1903). Hän voitti 2 428 kilometrin pituisen kilpailun keskinopeudella 25,283 km/h. Garin voitti myös Paris-Roubaix'n vuosina 1897 ja 1898 sekä Bordeaux-Paris'n vuonna 1902.


title: Esplanadi (albumi)

text: Esplanadi on vuonna 1997 julkaistu "20 suosikkia" -sarjaan kuuluva Hootenanny Trion kokoelmalevy.


title: Brick & Lace

text: Brick & Lace on Jamaikalta kotoisin oleva sisaruksista koostuva duo, joka laulaa R&B-tyyppistä musiikkia. Sisarten nimet ovat Nyanda ja Nailah Thourbourne.


title: Brick & Lace

text: Brick & Lacen vuonna 2007 julkaistulta debyyttialbumilta "Love Is Wicked" julkaistiin singlet ”Get That Clear (Hold Up)”, ”Love Is Wicked”, ”Never, Never”, ”Take Me Back” sekä ”Bad To Di Bone”.


title: Brick & Lace

text: Sisarukset vierailivat ensimmäistä kertaa Suomessa 24. huhtikuuta 2008. Keikat olivat Joensuun Nightissa ja Lahden Divassa.


title: 7800° Fahrenheit

text: 7800° Fahrenheit on Bon Jovin albumi, joka ilmestyi huhtikuussa 1985. Bon Jovin mukaan levyn nimi viittaa lämpötilaan, jossa kivi nesteytyy. Siltä julkaistut singlet "In and Out of Love" ja "Only Lonely" nousivat Billboardin Hot 100 -listalle.


title: Íñigo Landaluze

text: Íñigo Landaluze Intxaurraga (s. 9. toukokuuta 1977) on espanjalainen maantiepyöräilijä. Hän syntyi Baskimaassa ja aloitti ammattiuransa vuonna 2001. Hän edusti Euskaltel-Euskadi-joukkuetta kesäkuuhun 2009 saakka, jolloin jäi kiinni dopingista.


title: Íñigo Landaluze

text: Landaluze saavutti 101. sijan ensimmäisessä Ranskan ympäriajossaan vuonna 2003. Hän nousi huomattavaan kansainväliseen maineeseen kesällä 2005, jolloin hän voitti Dauphiné Libéré -ajon Ranskassa. Kohua aiheutti havainto poikkeuksellisen korkeasta testosteronitasosta. Landaluze vapautettiin kuitenkin dopingsyytöksistä, koska testauksessa oli ollut puutteita. Sama henkilö oli tutkinut sekä A- että B-näytteen, mikä ei ole sääntöjen mukaista.


title: Íñigo Landaluze

text: Landaluzen parhaat etappisijoitukset Ranskan ympäriajossa ovat vuoden 2006 kymmenennen etapin kolmas sekä vuoden 2007 seitsemännen osuuden toinen tila. Espanjan ympäriajossa 2006 hän oli 11. etapilla toinen.


title: Íñigo Landaluze

text: Landaluze antoi kaksi Cera-hormonia sisältänyttä dopingnäytettä kesäkuussa 2009: Dauphiné Libérén yhteydessä 7. kesäkuuta ja kilpailujen ulkopuolisessa testissä 16. kesäkuuta. Hän sai kahden vuoden kilpailukiellon ja lopetti uransa.


title: Stagg

text:
Stagg on belgialainen soitinvalmistaja.
Stagg on merkittävä tekijä Manner-Euroopassa ja Britteinsaarilla, kun puhutaan budjettiluokan soitinmarkkinoista. Suurin osa Stagg-sähkökitaroista valmistetaan Saksassa.


title: Hootenanny Trio

text: Hootenanny Trio oli suomalainen folk-trio, joka perustettiin vuonna 1964 ja jonka viimeinen esiintyminen oli vuoden 1971 Kaustisen festivaaleilla .


title: Leevi and the Leavingsin diskografia

text: Tämä on Leevi and the Leavings -yhtyeen diskografia. Leevi and the Leavings julkaisi yhteensä 16 studioalbumia sekä lukuisia kokoelmia ja singlejä. Katso myös luettelo Leevi and the Leavingsin kappaleista.


title: Pihamaina

text: Pihamaina ("Acridotheres tristis") on aasialainen varpuslintu, joka on suosittu häkkilintu ja voi oppia matkimaan ihmispuhetta.


title: Pihamaina

text: Linnun pituus on noin 23 senttimetriä, siipien kärkiväli 33–36,5 senttimetriä ja paino 100–130 grammaa. Pihamaina on hiukan kottaraista suurempi ja sillä on suuret keltaiset jalat, keltainen nokka ja laikku silmän alapuolella. Höyhenpuku on pääosin tumman ruskeanharmaa tai musta, alaperä, pyrstön kulmat ja laaja siipilaikku ovat valkoiset. Sukupuolet ovat samanvärisiä. Nuori lintu on aikuista himmeämmän värinen. Lajista tunnetaan useita alalajeja. Sekä aikuisella että nuorella linnulla on täydellinen sulkasato loppukesällä.


title: Pihamaina

text: Pihamaina on yleinen jokapaikan lintu Keski- ja Etelä-Aasiassa. Erillisiä ihmisen siirtämiä populaatioita on Australian itä- ja etelärannikolla, Uudessa-Seelannissa, Madagaskarilla, Kaakkois-Afrikassa, Arabian niemimaalla, Mustanmeren rannikolla ja monessa muussa paikassa. Laji on yleinen häkkilintu. Lajin elinalueen koko on 1–10 miljoonaa neliökilometriä ja sen kanta on elinvoimainen. Toisaalta pihamaina on myös luokiteltu yhdeksi maailman sadasta haitallisimmasta vieraslajista.


title: Pihamaina

text: Pesii mielellään vuoristoisilla seuduilla ihmisasutuksen tuntumassa. Seurallinen, liikkuu parvina seuraillen karjaa ja ruokaillen pelloilla ja kaatopaikoilla. Yöpyy suurina parvina ruoikoissa, sokeriruokoviljelmillä, suurissa puissa, rautatieasemilla, varastorakennuksissa ja muissa turvallisissa paikoissa.


title: Pihamaina

text: Pesä on kolossa keskimäärin 7 metrin korkeudella, joko puunkolossa tai onkalossa, maakolossa, rakennuksessa, pöntössä, toisten lintulajien pesissä jne. Naaras munii 2–6, tavallisesti 4 tai 5 munaa. Muna painaa 7–8 grammaa. Molemmat emot hautovat, öisin vain naaras. Kuumimpaan aikaan iltapäivällä munia ei usein haudota lainkaan. Haudonta-aika on 13–18 päivää. Poikaset kuoriutuvat eriaikaisesti ja kasvavat eri tahtiin. Ne oppivat lentämään 3–5 viikon ikäisinä. Nuorimmat poikaset lähtevät usein pesästä ennen kuin ovat lentokykyisiä. Vanhemmat huolehtivat poikueesta useita viikkoja. Sukukypsä 1-vuotiaana.


title: Pihamaina

text: Pihamaina on kaikkiruokainen. Parvi seurailee laiduntavaa karjaa tai puimakoneita etsien liikkeelle lähteneitä hyönteisiä ja muita selkärangattomia. Syö myös raatoja, jätteitä, siemeniä.


title: Mats Larsson

text: Mats Larsson (s. 20. maaliskuuta 1980) on ruotsalainen entinen maastohiihtäjä ja olympiamitalisti.


title: Mats Larsson

text: Larsson sijoittui Oberstdorfin MM-kilpailuissa 2005 sprintissä kuudenneksi ja kuului Ruotsin seitsemänneksi sijoittuneeseen viestijoukkueeseen. Kaudella 2005–2006 hän vakiinnutti paikkansa maailmancupissa sijoilla 15–30. Vuonna 2006 hän voitti myös olympiapronssia viestikisasta. Samoissa kisoissa hän sijoittui lisäksi 15 kilometrin perinteisen kilpailussa yhdeksänneksitoista.


title: Mats Larsson

text: Larsson voitti sprinttikisan MM-hopeaa Sapporossa 2007. Liberecin MM-kilpailuissa 2009 hän oli parisprintissä kuudes. Hän ei ole voittanut yhtään maailmancupin henkilökohtaista osakilpailua (29.11.2010 mennessä). Parhaimmillaan hän on ollut sprintissä toinen Drammenissa ja kolmas Tukholmassa maaliskuussa 2007 sekä kolmas Kuusamossa joulukuussa 2007. Maailmancupin viestin voittaneeseen Ruotsin joukkueeseen hän kuului Jällivaarassa marraskuussa 2010.


title: Mats Larsson

text: Mats Larsson ilmoitti lopettavansa uransa toukokuussa 2011.


title: Rambo (elokuva)

text: Rambo on vuonna 2008 ilmestynyt toimintaelokuva, jonka tuottaja, ohjaaja, käsikirjoittaja ja pääosan esittäjä on Sylvester Stallone. Elokuva on toimintasankari John Rambosta kertovan elokuvasarjan neljäs osa. Sarjan kolmas osa, "Rambo – taistelija 3", ilmestyi 20 vuotta aiemmin.


title: Rambo (elokuva)

text: Elokuvan virallinen traileri julkaistiin Cannesin elokuvafestivaaleilla toukokuussa 2007. Kyseessä on ainoa Rambo-sarjan elokuva, jonka ikärajaksi on määrätty 18 vuotta.


title: Rambo (elokuva)

text: Ennen ensi-iltaansa elokuva oli ankaran ennakkokritiikin kohteena, sillä epäiltiin, onko 60-vuotias Stallone enää oikea henkilö esittämään toimintaelokuvan sankaria. Samaa ennakkokritiikkiä oli kohdannut myös niin ikään Stallonen tähdittämää 1980-luvun elokuvasarjaa 2000-luvulla jatkanut "Rocky Balboa" (2006).


title: Rambo (elokuva)

text: Yli kaksikymmentä vuotta edellisen elokuvan tapahtumien jälkeen Vietnamin sodan veteraani John Rambo on vetäytynyt eläkkeelle Thaimaahan, jossa hän työkseen pyydystää käärmeitä, kalastaa ja ajaa jokilaivaa Salweenjoessa.


title: Rambo (elokuva)

text: Thaimaan ja Myanmarin rajan lähellä riehuu kuudettakymmenettä vuotta maailman suurin sisällissota, jossa kapinalliset sortavat kansalaisten oikeuksia tappaen ihmisiä ja kaappaamalla nuoria poikia omiin sotajoukkoihinsa. Rambo elää siitä huolimatta rauhallista elämää ja pitää neutraalin kannan sotaan.


title: Rambo (elokuva)

text: Kaikki muuttuu, kun joukko pappeja ja ihmisoikeustyöntekijöitä kertoo Rambolle että Burman armeija on kylvänyt maamiinoja pitkin tietä, tehden siitä liian vaarallisen ylitettäväksi. He pyytävät Ramboa opastamaan heidät Salweejokea pitkin jotta he voisivat kuljettaa lääkintätarvikkeita ja ruokaa Karen heimolle. Aluksi Rambo kieltäytyy mutta taipuu suostutteluihin ja lupautuu kuljettamaan heidät kohteeseensa vaarallista reittiä pitkin.